Sedma godišnja konferencija posvećena Zajedničkoj spoljnoj i bezbednosnoj politici - ISAC Fund\n\_Programi\_ZSBP - poglavlje 31\_Sedma godišnja konferencija posvećena Zajedničkoj spoljnoj i bezbednosnoj politici\nISAC fond organizovao je svoju tradicionalnu godišnju konferenciju posvećenu Zajedničkoj spoljnoj i bezbednosnoj politici na temu „ZSBP i pristupanje Srbije EU: ranjivosti i otpornost“ 21. decembra 2021. u Hotelu Crowne Plaza u Beogradu.\nTema ovogodišnje konferencije je, pored usaglašavanja Srbije sa spoljnom politikom EU, bila i najnovija analiza o ranjivosti zemalja Centrale Evrope i Zapadnog Balkana na štetan uticaj koji dolazi iz Kine i Rusije. ISAC je u saradnji sa GLOBSEC iz Slovačke objavio publikaciju „Indeks ranjivosti“ u novembru koju su dobili svi učesnici na konferenciji i bila je osnov za diskusiju. Publikaciju možete pronaći ovde „Indeks ranjivosti“.\nGoste su najpre u uvodnim govorima pozdravili Nikola Petrović, direktor ISAC fonda i Dirk Lorenz, šef političkog odeljenja u Delegaciji EU u Srbiji. Učesnici prvog panela Usaglašavanje Srbije sa ZSBP EU – napredak ili stagnacija? bili su Elsa Fenet, šefica odeljenja za Zapadni Balkan, EEAS; Nemanja Starović, državni sekretar, Ministarstvo spoljnih poslova Republike Srbije; Marko Savković, izvršni direktor, Fondacija BFPE za otvoreno društvo, dok je diskusiju moderirao Igor Novaković, direktor istraživanja ISAC fonda.\nPanelisti su razmenili stavove o trenutnom napretku Srbije u Poglavlju 31 i složili su se da je napredak postignut kao i o ukupnom tempu evropskih integracija. Istovremeno, poruka koja stiže iz Brisela je da Srbija mora da nastavi da povećava svoje usaglašavanje i da se bavi svim drugim obavezama koje ima na evropskom putu.\nTema drugog panela bila je Ranjivost na interese trećih država u Centralnoj i Istočnoj Evropi, a o njoj su govorili: Dominika Hajdu, politička direktorka, Centar za demokratiju i otpornost, GLOBSEC, Goran Georgiev, analitičar za bezbednost, Centar za istraživanje demokratije u Bugarskoj, Tena Prelec, Istraživač saradnik, Odeljenje za politiku i međunarodne odnose, Univerzitet u Oksfordu; Nikola Burazer, programski direktor, Centar za savremene politike, a panel je moderirao Natan Albahari, programski menadžer ISAC fonda.\nPanelisti su identifikovali ruski uticaj i dezinformacije u Srbiji i ostalim zemljama Centralne i Istočne Evrope kao razlog za ozbiljnu zabrinutost, a takođe su se složili da uticaj Kine kao takav nije nužno loš, već da treba gledati u prakse koje se sprovode na terenu i uticaj ovih država na vrednosti i demokratiju.\nDetaljniji zaključci i tačke o kojima se razgovaralo biće dostupni na sajtu i društvenim mrežama ISAC fonda u narednom periodu.\nBilo nam je zadovoljstvo da za kraj godine okupimo relevantne stručnjake i saradnike kako bismo rezimirali najvažnija dešavanja u godini za nama na polju spoljne politike i bezbednosti.\nJoš jednom se zahvaljujemo svim panelistima i učesnicima na doprinosu koji su dali!\nSlike sa događaja biće dostupne na ISAC fejsbuk stranici i instagram profilu.


Rusija priprema „senzacionalni“ novi OTT zakon – DVB Portal\nStrani OTT servisi koji rade u Rusiji uskoro će se naći u sasvim drugačijem regulatornom okruženju od trenutnog.\nKommersant izvještava da je zamjenik Dume Anton Gorelkin dovršio nove izmjene zakona „O informacijama, informacijskim tehnologijama i zaštiti informacija“ koji bi mogli biti predati Državnoj dumi ove jeseni. Oni će zamijeniti prethodni račun, koji je podnio prošlog decembra i kojim je prošireno ograničenje od 20% na strano vlasništvo na sve audiovizuelne usluge koje posluju u Rusiji.\nIako novi amandmani više ne postavljaju ograničenje stranog vlasništva od 20%, oni ograničavaju stranu kontrolu nad upravljanjem platformama. Kako je objasnio Gorelkin, stranci će moći posjedovati usluge i zarađivati od investicija, ali neće moći kontrolirati odluke.\nIzmjenama se također navodi da će video servisi čiji je udio u ruskoj publici manji od 50% moći otvoriti predstavništva u Rusiji. Međutim, njima će se morati upravljati uz pomoć posebnog međunarodnog fonda, po uzoru na onaj koji već vodi ruski servis Yandex, u kojem postoje ruski predstavnici.\nZnačajno je da će biti postavljena ograničenja za distribuciju biblioteka sadržaja u stranom vlasništvu. Veći će dijelovi morati pružiti biblioteke drugim video uslugama, a oni koji to ne učine suočit će se sa zabranom distribucije na pametnim televizorima i mobilnim aplikacijama.


Guverner Jorgovanka Tabaković učestvovala na konferenciji generalnog direktora Međunarodnog monetarnog fonda s guvernerima i ministrima finansija srednje, istočne i jugoistočne Evrope\nGuverner Jorgovanka Tabaković, koja je i guverner Republike Srbije u Međunarodnom monetarnom fondu, danas je, s guvernerima i ministrima finansija srednje, istočne i jugoistočne Evrope, učestvovala na virtuelnoj konferenciji koju je organizovala Kristalina Georgijeva, generalni direktor Međunarodnog monetarnog fonda. Na tom skupu na visokom nivou diskutovano je o ekonomskim izgledima i izazovima za Evropu u uslovima pandemije.\nNa ovom virtuelnom skupu, uvodnu reč imala je gospođa Georgijeva, nakon čega je gospodin Alfred Kamer, novi direktor Sektora za Evropu Međunarodnog monetarnog fonda, prezentovao ekonomske izglede za Evropu. „Nove prognoze Međunarodnog monetarnog fonda za Evropu nešto su manje pesimistične nego pre tri meseca. Dok se za veliki broj zemalja projektuje veliki pad ekonomske aktivnosti u ovoj godini, koji u pojedinim slučajevima ide i na dvocifrene nivoe, najbolji ishod se predviđa u Srbiji i Litvaniji”, rekla je guverner Jorgovanka Tabaković. „Ako uzmemo u obzir i poslednje saopštenje Međunarodnog monetarnog fonda nakon završene pete revizije aktuelnog Instrumenta za koordinaciju politike, za Srbiju se projektuje ubedljivo najbolji rezultat u Evropi u ovoj godini”, dodala je guverner Jorgovanka Tabaković.\nCentralne banke i vlade širom Evrope odobrile su mere pomoći dužnicima kako bi ublažile ekonomske poremećaje, sprečile volatilnosti na finansijskim tržištima i očuvale finansijsku stabilnost. „Srbija se ističe i po merama kojima je centralna banka podržala likvidnost svih učesnika, podstakla kreditnu aktivnost i sprečila poremećaje na finansijskim tržištima. Srbija je pomenuta i u grupi zemalja koje su donosile čitav set mera kojima se olakšava finansijska pozicija građana i privrede, uključujući i privremeni moratorijum na plaćanje kreditnih obaveza prema bankama”, rekla je guverner Jorgovanka Tabaković.\n„U Srbiji smo reagovali pravim i pravovremenim merama, a po obimu reakcije među zemljama smo koje su obezbedile najveću podršku svojim građanima i privredi. Očuvali smo stabilnost i činićemo sve da Srbija brzo nadoknadi ovu kriznu godinu”, poručila je guverner Jorgovanka Tabaković.


TS: Objaviti podatke o nabavkama respiratora tokom vanrednog stanja | Autonomija\n"Teško je zamisliti bilo kakav valjani razlog da se ne objavi šta je tačno kupljeno i koliko je za to plaćeno"\n„Iako je radi transparentnosti javnih rashoda ustanovljen državni Portal javnih nabavki, građani Srbije su ovih dana informacije o velikim nabavkama dobijali na druge načine, putem Instagram profila i kroz medijske izjave predsednika Republike“, navela je TS u saopštenju.\nPo Zakonu o javnim nabavkama iz 2012, koji će se primenjivati do 1. jula 2020, postoji mogućnost da se nabavke sredstava „radi obezbeđivanja osnovnih životnih uslova u slučajevima elementarnih nepogoda“ sprovode bez primene bilo kog od propisanih postupaka.\nJedina obaveza je da se u takvim slučajevima postupa „u skladu sa načelima iz zakona“ (efikasnost, konkurencija, transparentnost, jednakost ponuđača), međutim, kako je objašnjeno, poštovanje tih načela može se samo naknadno utvrđivati, i za to nema čvrstih proceduralnih garancija.\n„U aktuelnoj situaciji velike potražnje za respiratorima na svetskom nivou, može se zamisliti da bi mogla biti privremeno opravdana čak i tajnost nekih podataka o nabavkama. Međutim, teško je zamisliti bilo kakav valjani razlog da se ne objavi šta je tačno kupljeno i koliko je za to plaćeno„, naglasila je TS.


UREDBA O USLOVIMA I NAČINU DODELE I KORIŠĆENJA SREDSTAVA ZA PODSTICANJE UNAPREĐENJA ORGANIZOVANOG TURISTIČKOG PROMETA STRANIH TURISTA NA TERITORIJI REPUBLIKE SRBIJE: Pravo na subvenciju od pet evra za organizatore fakultativnih programa imaće domaće turističke agencije, kada zaključe ugovor sa stranim turoperaterom kojim im se poverava organizacija i realizacija najmanje dve usluge iz navedenog programa putovanja\nMinistarstvo turizma izdvojilo je 60 miliona dinara za subvencionisanje stranih i domaćih operatera koji u 2018. godini dovedu najmanje 15 turista iz inostranstva.\nReč je o meri koja je zaživela 2016. godine, a koja podrazumeva da će agencije za organizovano turističko putovanje po jednom stranom turisti dobiti 10 evra za tri do pet noćenja, odnosno 15 evra za ostvarenih šest i više noćenja.\nMeđutim, nova Uredba o uslovima i načinu dodele i korišćenja sredstava za podsticanje unapređenja organizovanog turističkog prometa stranih turista na teritoriji Republike Srbije ("Sl. glasnik RS", br. 13/2018 - dalje: Uredba) predviđa veliku novinu kojom će se pored podrške organizatorima putovanja koje dovode strance, podsticati i domaće turističke agencije koje, kao lokalni partneri, realizuju deo turističkog putovanja turoperatera iz inostranstva. To praktično znači da lokalci koji organizuju najmanje dve usluge, kao što su izleti, posete muzejima ili nekim ugostiteljskim objektima, iz državne kase po turisti dobijati pet evra.\nRazlog za ovu izmenu leži u činjenici da pilot-projekat koji je bio u primeni 2016. godine nije dao rezultate.\nOn nije dao odgovarajuće rezultate jer naše agencije nisu dovoljno velike i jake da budu organizatori putovanja strancima. Zato su samo dve agencije ispunile uslove i uspele da dobiju povraćaj novca 2016. godine. Da je država bila voljna da pomogne pokazuje i to što je tada izdvojila čak milion evra za ove namene, ali nažalost operaterima je isplaćeno samo 46.000 evra. Ovaj pilot-projekat nije uspeo tada, pa su na predlog Ministarstva turizma izmenjeni uslovi. Novom Uredbom predviđeno je da i domaće agencije, koje su lokalni partneri stranim operaterima koji su doveli više od 15 turista, za fakultativne usluge, poput izleta, organizovanja ugostiteljskih usluga, utakmica i drugih pratećih programa, budu subvencionisane sa pet evra po turisti.\nZa subvencije će moći da se prijave samo organizatori turističkih putovanja koji su registrovani u Srbiji i imaju licencu.\nPravo na subvenciju od pet evra za organizatore fakultativnih programa imaće domaće turističke agencije, kada zaključe ugovor sa stranim turoperaterom kojim im se poverava organizacija i realizacija najmanje dve usluge iz navedenog programa putovanja.\n- Tačno je da je Ministarstvo turizma planiralo da ove godine izdvoji 60 miliona dinara za subvencije stranim i domaćim agencijama koje organizovano dovode turiste u Srbiju. Sredstva su prepolovljena u odnosu na 2016. godinu kada je krenuo ovaj pilot-projekat jer su ondašnja iskustva bila loša. Naime, tada je iskorišćeno nešto više od 45.000 evra od milion, koliko je bilo planirano. Novac nam je ostao zarobljen, ali mislim da to sada neće biti slučaj jer izmene koje su donete, a odnose se na subvencije za domaće turističke agencije koje, kao lokalni partneri, realizuju deo turističkog putovanja turoperatera iz inostranstva, daju bolje efekte. Ako to bude, Ministarstvo će pokušati da nađe i dodatna sredstva od planiranih 60 miliona dinara - kaže Renata Pindžo, pomoćnica ministra za turizam.\nOna dodaje da pored ovih izmena, pojednostavljena je i procedura za dobijanje subvencija.\n- Sada smo pojednostavili popunjavanje zahteva, znatno je smanjen broj traženih podataka, kao i obim dokumentacije koja se prilaže uz zahtev za podsticaje. Nova Uredba je predvidela i novčane kazne za dostavljanje neistinitih podataka koje se kreću od 15.000 do 200.000 dinara - ističe Renata Pindžo.\nPrema podacima Republičkog zavoda za statistiku, prošle godine je oko 1,5 miliona stranih turista posetilo našu zemlju, a najviše su posećivali Beograd i Novi Sad. Najveći broj noćenja u Srbiji prošle godine ostvarili su turisti iz Bosne i Hercegovine, Crne Gore, Turske, Hrvatske i Rusije.\nIzvor: Vebsajt Blic, Slađana Vukašinović, 26.02.2018.


dijaspora Архиве - Страница 10 од 44 - Moja Crna Gora\nZavičajno udruženje Crnogoraca Sombora tradicionalno je organizovalo „Crnogorsko veče“ u sali „Crystal Lux“ u Somboru. Ovo šesto po redu Crnogorsko veče, svake godine, okupi veliki broj kako Crnogoraca tako i svih ljubitelja crnogorske muzike i običaja. Na samom početku svim prisutnima se obratio Draško Miljić, predsednik Zavičajnog udruženja Crnogoraca Sombora. Svojim prisustvom …\nCrnogorsko vijeće, čiji je cilj da zastupa interese crnogorskih iseljenika u Srbiji i čuva i njeguje identitet i kulturnu baštinu Crnogoraca, osnovano je danas u Beogradu. Iz Uprave dijasporu saopšteno je da je na osnivačkoj Skupštini za predsjednika Vijeća izabran univerzitetski profesor Milenko Perović, za zamjenika predsjednika – zastupnika Dragoljub …\nMonografija „Dijaspora Crne Gore“ istorijsko je svjedočanstvo migracionih tokova crnogorskog stanovništva svih vjera i nacija kroz vjekove, kazao je ministar vanjskih poslova Srđan Darmanović, na predstavljanju te publikacije. Monografija „Dijaspora Crne Gore“ u prošlosti i sadašnjosti, obrađuje iseljavanje iz Crne Gore od 16 vijeka do danas. Darmanović, je na predstavljanju …


DAN ZA USPOMENE: Stanija Dobrojević otvorila porodične albume (VIDEO) : Nadlanu.com\nDAN ZA USPOMENE: Stanija Dobrojević otvorila porodične albume (VIDEO)\nObjavljeno 24. maj 2020. / 17:00:43\nPretposlednji majski vikend Stanija Dobrojević provodi u porodičnoj kući u Rumi. Najpoznatija srpska starleta odlučila je da nedeljno prepodne provede u prebiranju po uspomenama i otvorila je porodične foto-albume.\n- Danas je dan za uspomene, prelistala sam stare albume. Ovo je venčanje mojih roditelja, imala sam tri meseca u maminom stomaku - rekla je Stanija i, zbog fanova koji su želeli još slika, nastavila da gleda fotografije.\n- Nemam puno fotografija, uništene su u ratu - otkrila je starleta i podelila mnoštvo zanimljivosti iz svog života.\nPored fotografija sa roditeljima Stanija je pokazala i jednu sa svojim dedom i drugu na kojoj "svira" njegove gusle. Tu se našla i fotografija iz bakine kuće sa proslave Božića, kao i ona na kojoj je obučena kao princeza.\nZatim su usledile fotografije iz osnovne škole, ali i prve provokativne fotke koje je starleta snimala već sa 15 godina.\nTridesetpetogodišnja crnka pokazala je i slike iz srednje škole, kao i one nastale tokom prvih izlazaka i svog prvog dečka.\nStanija je ovom prilikom pokazala i fotografiju sa maturske večeri i istkla da bi želela da vidi svoju razrednu.\nfotografije iz detinjstvaporodicni albumstanija dobrojevićtop_slider


Istoričar o Nediću: Na delu istorijska kontrarevolucija\nPostavio Yucom - 08/11/2017 Mediji\nIstoričar Srđan Milošević izjavio je da je u Srbji na delu istorijski revizionizam koji je u suštini “kontrarevolucija”.\nMilošević je rekao da je uloga rehabilitacija kvislinga iz Drugog svetskog rata da na simboličkom nivou ozvaniče i legalizuju reinterpretaciju prošlosti, koja se sprovodi od druge polovine osamdesetih godina 20. veka.\n“Ovde je zapravo reč o kontrarevoluciji koja se ne završava samo promenom svojinskih i političkih odnosa, već kao i sama revolucija – ona seže dublje”, kazao je Milošević za Vojvođanski istraživačko-analitički centar (VOICE).\nDirektor Komiteta pravnika za ljudska prava (Yucom) Milan Antonijević rekao je da niko do sada nije postavio pitanje porekla imovine koja je konfiskovana predsedniku srpske kvislinške vlade u Drugom svetskom ratu Milanu Nediću i ostalim kolaboracionistima.\n“Ako govorimo o onima koji su upravljali Srbijom i tokom Drugog svetskog rata imali sve mogućnosti da uvećaju svoje bogatstvo, onda zaista ne vidim kako i na koji način vi možete zahtevati povraćaj takve imovine. Ukoliko ste vi završili Drugi svetski rat bogatiji nego što ste bili pre, ukoliko ste završili sa krvlju na rukama, zaista zbog društva nije dobro da se ovakva pitanja otvaraju. Mislim da je tu jako bitna iskrenost u svakoj od porodica”, naveo je Antonijević.\nPrema njegovim rečima, “veoma dobro znaju svi oni koji su naslednici da li je neko i na koji način vršio zločine tokom tog perioda”.\n“Verujem da tim poništavanjem istorije nećete zaista poništiti i istoriju svoje porodice”, kazao je Antonijević.


Jeftini letovi iz Srbije do Sent Bartelemija - Avio karte Srbija Sent Bartelemi - eSky.rs\nAvio karte iz Srbije do Sent Bartelemija\nPretražite letove iz Srbije do Sent Bartelemija\nProverite najbolje prilike za letove iz Srbije do Sent Bartelemija\n✔ Postoje li posebne ponude za letove iz Srbije do Sent Bartelemija na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Sent Bartelemija?\n✔ Ako rezervišem let iz Srbije do Sent Bartelemija, mogu li da rezervišem ujedno i smeštaj?\n✔ Koje avio-kompanije nude letove iz Srbije do Sent Bartelemija?\nBudite sigurni, da na eSky.rs ponuda letova iz Srbije do Sent Bartelemija uključuje ne samo niskotarifne avio-kompanije, već i one koje su specijalizovane za visoki standard.


UGLJEVIK: DEZINFEKCIJA ŠKOLSKIH OBJEKATA - UGLJEVIK.INFO\nNačelnik Ugljevika Vasilije Perić posjetio je Srednjoškolski centar “Mihailo Petrović Alas” gdje je danas izvršena dezinfekcija škole pred početak nastave u učionicama u utorak, 1. septembra, i najavio podršku opštine u organizaciji prevoza đaka kako bi bilo zaštićeno zdravlje učenika.\n“Započeli smo dezinfekciju svih školskih objekata i izdvojili dio sredstava za nabavku beskontaktnih toplomjera i sredstava za dezinfekciju, što će pomoći nesmetan rad škola u skladu sa higijensko-epidemiološkim preporukama”, rekao je Perić novinarima.\nDirektor Doma zdravlja Ugljevik Jugoslav Cvetković rekao je da su radnici koji imaju slobodan dan dobrovoljno izašli na teren da pomognu u vršenju dezinfekcije i doprinesu zaštiti zdravlja najmlađih.\nDirektor srednjoškolskog centra Stevo Benović zahvalio je svima koji pomažu pripremu za bezbjedan početak nastave u školama i rekao da su učenička odjeljenja podijeljena u dvije grupe, a časovi će trajati 20 minuta.\nOn je istakao da je protekle nedjelje Ministarstvo prosvjete i kulture Republike Srpske dostavilo školi dezinfekciona sredstva, a od lokalne zajednice dobili su tri beskontaktna toplomjera i automatsku prskalicu za brzu dezinfekciju.\nVIŠE OD ČETIRI DECENIJE BRATSKIH VEZA SA BEOČINOM


Gosti dolaze do nove pobede? - Sportske novosti\nNaslovna Fudbal H2H Fudbal Gosti dolaze do nove pobede?\nGosti dolaze do nove pobede?\nU okviru 8. kola drugog ranga švajcarskog fudbala “Challenge League” sastaju se timovi, Chiasso i Xamax. Domaćini trenutno zauzimaju poslednje mesto na tabeli sa samo 2 osvojena boda, dok su gosti na osmoj poziciji uz 9 sakupljenih bodova (uz utakmicu manje odigranu).\n30.04.18 CL Xamax Chiasso 1 : 0\n26.02.18 CL Chiasso Xamax 0 : 3\n15.10.17 CL Xamax Chiasso 4 : 1\nXamax je ostvario osam uzastopnih trijumfa u susretima protiv ekipe Chiasso (gledajući utakmice i na svom i na gostujućem terenu). Stoga, za nastavak ove tradicije i tip na novu pobedu ekipe Xamax na ovom duelu „2“, nudi se kvota u visini od oko @2.10.\nPrethodni tekstKarijeru nastavlja na Ostrvu\nSledeći tekstGolmani će vaditi loptu iz svojih mreža?


Završen Pionirski park, uloženo 107 miliona dinara (FOTO) - Telegraf.rs\n29/12/17 | 12:40\nOn je istakao da Beograd nastavlja da brine o najstarijim sugrađanima, pa je tako juče na Vračaru otvoren najveći klub za seniore u Beogradu, 27. po redu\nDanas ispunjavamo još jedno obećanje koje smo dali Beograđanima, otvaramo Pionirski park, koji je renoviran i u koji je uloženo 107 miliona dinara, izjavio je gradski menadžer Goran Vesić gostujući na TV Pink.\nOn je podsetio da je to jedan od najstarijih parkova u Beogradu jer je počeo da se formira 1842. godine kao dvorska bašta između današnjeg Starog i Novog dvora.\n– Sada u parku ima 12 dečjih rekvizita, 73 klupe, 29 đubrijera, a postavljen je i novi automatizovani toalet kakvi postoje u evropskim prestonicama. Biće ih postavljeno ukupno pet, pored Pionirskog parka, u Parku Ušće, na Zemunskom keju, Trgu republike i u blizini Hrama Svetog Save. Tako Beograd polako, na svaki način hvata korak sa svetom – rekao je Vesić i pozvao građane da se prošetaju ovim parkom jer je poseban i predstavlja deo istorije Beograda.\nGovoreći o novogodišnjim praznicima, on je naglasio da je u Beogradu trenutno 130.000 stranih i domaćih turista i da će grad zaraditi oko 800 miliona evra, u šta su uključene zarade hotela, države, šoping molova i svih drugih učesnika u turističkoj ponudi grada.\n– Od 4. do 28. januara ispred Hrama Svetog Save nalaziće se "Božićno seoce". Tu će nastupati horovi, biće i "raspevana jelka" ispred koje će deca pevati, održaće se koncerti, zatim tu su kućice sa suvenirima i drugi sadržaji. Ovo je potpuno novi program koji obuhvata ceo januar i time će se produžiti novogodišnje svečanosti – kazao je Vesić.\nGradski menadžer je podsetio da je završen i drugi konkurs Fondacije za mlade talente, te da je na raspolaganju bilo 16,8 miliona dinara.\n– Ovu fondaciju podržavaju društveno odgovorne kompanije. Mi mladim talentima dajemo pomoć u tri kategorije, a to su kupovina opreme, odlazak na edukacije u insotranstvu i odlazak na takmičenja u inostranstvu. Do sada je 49 srednjoškolaca dobilo pomoć i verujem da ćemo sledeće godine moći da pomognemo i više. Pozivam i druge kompanije da podrže rad ove fondacije. Takođe, odvojili smo milion dinara za start-apove srednjoškolaca jer ima veoma talentovanih mladih ljudi koji su napravili velike biznise. Mi smo odlučili da im na taj način pomognemo, a oni koji uspeju u tome, imaće obavezu da deo sredstava vrate fondaciji kako bi se pomoglo nekom drugom – istakao je Goran Vesić.\nOn je istakao da Beograd nastavlja da brine o najstarijim sugrađanima, pa je tako juče na Vračaru otvoren najveći klub za seniore u Beogradu, 27. po redu. U januaru će se otvoriti još jedan klub u Batajnici, a sledeće godine biće ih ukupno trideset.


TRAŽI SE DVOMJESEČNO PRODUŽENJE PRITVORA UBICI IRME FORIĆ | Hayat.ba\nTRAŽI SE DVOMJESEČNO PRODUŽENJE PRITVORA UBICI IRME FORIĆ\nTužilaštvo Kantona Sarajevo uputilo je prijedlog Kantonalnog sudu za produženje pritvora za još dva mjeseca za Senada Basarića (59), osumnjičenog da je u stanu na Dobrinji ubio nevjenčanu suprugu, 53-godišnju Irmu Forić, inače uposlenicu Granične policije BiH.\nPrema riječima Azre Bavčić, portparola Tužilaštva KS, produženje je zatraženo zbog opasnosti da bi osumnjičeni boravkom na slobodi mogao pobjeći, te da bi moglo doći do uznemirenja javnosti.\nTijelo ubijene Irme pronašli su njena kćerka i zet 18. septembra ove godine, a Basarić je uhapšen dan kasnije.\nOn se od početka brani da je Irmu volio i da je stradala nesretnim slučajem, ali je osumnjičen da je nevjenčanu suprugu ubio na naročito svirep i okrutan način. Sumnja se da je Irmu davio, a potom je drvenom kuhinjskom daskom izudarao po glavi, piše Avaz.\nNakon toga je napustio stan i otišao na području Hercegovačko-neretvanskog kantona gje se navodno pikušao ubiti. Uhapšen je 19. septembra ispred irmine zgrade kada se vratio.


General Vladimir Lazarević, bivši komandant Prištinskog korpusa VJ, izjasnio se danas da nije kriv ni po jednoj od pet tačaka optužnice koja ga tereti za deportaciju i prinudno preseljenje oko 800.000 kosovskih Albanaca u prvoj polovini 1999. godine, zatim za masovna ubistva civila na petnaestak lokacija širom Kosova – od Račka, preko Izbice, do Suve Reke – kao i za progon albanskog stanovništva Kosova na političkim, rasnim i verskim osnovama. Ta dela se, u optužnici, kvalifikuju kao zločini protiv čovečnosti i kršenja zakona i običaja ratovanja.\nZa ista dela optužena su još tri generala VJ i srpske policije, koji su i dalje na slobodi. General Nebojša Pavković je u vreme na koje se odnosi optužnica bio komandant Treće Armije u čijoj je zoni odgovornosti bilo i Kosovo; general Vlastimir Djordjević je bio pomoćnik ministra unutrašnjih poslova i načelnik sektora Javne bezbednosti, dok je general Sreten Lukić zapovedao svim snagama MUP-a Srbije angažovanim na Kosovu.\nNakon Lazarevićevog izjašnjavanja, tužilac je najavio da će uskoro podneti zahtev za objedinjavanje njegovog predmeta sa predmetom Milana Milutinovića, Nikole Šainovića i Dragoljuba Ojdanića, budući da se, kako je rekao, radi o “istovetnim optužnicama i istovetnim optužbama.” Ukazujući da s tim “nije upoznat”, Lazarevićev branilac Mihajlo Bakrač je najavio da će stav odbrane o objedinjavanju predmeta i zajedničkom sudjenju izneti kada tužilaštvo podnese svoj zahtev.\nOptuženi Lazarević nije danas imao nikakvih primedbi na tretman i uslove u tribunalovoj Pritvorskoj jedinici.


City Magazine | Ljubitelji fudbala u Srbiji od sada mogu da uživaju u prenosima svih utakmica UEFA Lige Šampiona! - City magazine\nProcena je da finale Lige šampiona gleda u proseku od 300 do 350 miliona ljudi, čime je ta utakmica najgledaniji sportski događaj na planeti. Primera radi, finale Super Bowl-a u američkom fudbalu je proteklih sezona u proseku gledalo tri puta manje ljudi – 103 miliona. Odgovor na pitanje zašto je to tako pronalazimo u „epskim” potezima, golovima, neverovatnim veštinama najboljih fudbalera, koji stvaraju trenutke koji ne smeju da se propuste.\n#fudbal #heineken #liga šampiona #prenos #sport #UEFA


Budi Muško Klub Kosovo uspešno završio drugi nivo programa liderstva\nUprkos situaciji u kojoj se nalazimo, YMCA je program liderstva prebacio u digitalni oblik i istovremeno ga ponudio mladim ljudima iz „Budi muško kluba“, svake sedmice na ZOOM platformi sa glavnim ciljem da nauče kako da postanu lideri sutrašnjice!\nSedam učesnika programa je prisustvovalo zajedno radilo tokom devet sedmica rasprava, diskusija, igara i aktivnosti neformalnog obrazovanja predstavljeno je sedam članova.\nPolovina ovog nivoa završena je na sastancima BMK-a, dok se druga polovina odvijala putem interneta. Ipak, oni su sa sobom poneli veoma lepo iskustvo, nove činjenice i stvorili vrlo jaku i jedinstvenu vezu sa grupom. Ovaj nivo se zove Stvarnost i svaki sastanak ima svoju temu.\nKako bi učestvovali u drugom modulu, učesnici su morali su uspešno da završe prvi modul pod nazivom Zajednica. Dok je prvi nivo zamišljen tako da se članovi grupe zbliže jedni sa drugima i da nauče kako da se kreću kao jedna osoba, drugi nivo im je pružio šire informacije o dobrim i lošim vođama, stvarne primere iz celog sveta, učili su šta je to stvarna komunikacija, inspiracija, Maslovljeva hijerarhija potreba i strahova, zajedno su gledali film „Pisci slobode“ i, kao šlag na tortu, proučavali su Ciljeve održivog razvoja Ujedinjenih nacija.\nNjihova reakcija kada su razumeli da postoji plan koji ima ciljeve da naš svet učini boljim mestom za život bila je neprocenjiva. Njihova percepcija života se promenila kada su morali da urade izazov kod kuće. Da bi završili ovo putovanje, morali su da daju svoj doprinos jednom od ciljeva održivog razvoja. Na površinu je isplivala njihova kreativna strana i neki od njih su pomagali svojoj majci u kućnim poslovima tako što su podsticali ostale članove porodice da pomognu i održe rodnu ravnopravnost prvo u svojim domovima, neki su čistili smeće u svom komšiluku, a neki su pomogali svojim bolesnim bakama i dekama da vode računa o njihovim lekovima.\nOvi mladi ljudi su bili vrlo odgovorni i željni učenja. Sada kada im je YMI projekat dao još jedan sertifikat kojim su upotpunili svoje biografije, izgleda da budućnost obećava mnogo uspeha za talente poput njih. I kad se sva ova situacija završi i organizacija YMCA počne da radi u normalnim uslovima, dobiće priliku kojoj se unapred vesele. Oni su spremni da otvore svoje grupe sada, da budu vođe ovog istog programa, ali na način da prenose sva znanja na nove ljude!\nOva aktivnost je deo projekta „Muškarci i dečaci kao partneri u promovisanju rodne ravnopravnosti i prevenciji ekstremizma i nasilja mladih na Balkanu“ koji sprovodi CARE International Balkans u partnerstvu sa YMCA na Kosovu i SIT centrom za savetovanje, socijalne usluge i istraživanje, podržanim od strane Austrijske razvojne agencije (ADA) i Oak fondacije.


Zbrinjavanje opasnog otpada u Šapcu i Bariču u toku 2015.\nTrenutno ste na stranici: Početna MITECO vesti Zbrinjavanje opasnog otpada u Šapcu i Bariču u toku 2015.\nčetvrtak, 16 april 2015\nU budžetu za 2015. godinu planirana su i odobrena sredstva za dva prioritetna projekta zbrinjavanja opasnog otpada: Prva iskra, Barič i „ECO-GAS MGS“, Šabac.\nPrva iskra - Barič\nDržava je već izdvojila 120 miliona dinara da bi se do kraja maja zbrinulo oko 750 tona opasnog otpada sa lokacije u Bariču. Količina opasnog otpada koji je na neuslovan način uskladišten u Šapcu je oko 92 tone, a za njegovo uklanjanje iz ovogodišnjeg budžeta je obezbeđeno oko 10 miliona dinara. Opasan otpad koji se nalazi na ovim lokacijama biće konačno zbrinut u toku 2015. godine.\nFinansijska sredstva za projekat zbrinjavanja otpada iz Šapca trebalo je da budu obezbeđena preko Fonda za zaštitu životne sredine. Kako do toga nije došlo, opasan otpad se i danas nalazi na lokaciji koju je u međuvremenu kupilo preduzeće „ECO-GAS MGS“ iz Beograda, što predstavlja veliki ekološki problem.\nUpravo zbog toga, kompanija MITECO Kneževac izrazila je spremnost da u konzorcijumu sa drugim kompanijama, učestvuje na ovakvim i sličnim konkursima Ministarstva, i svojim društveno odgovornim poslovanjem, kao i mnogo puta do sada, da doprinos poboljšanju uslova životne sredine u Srbiji.


Inovacije /Veliki projekti: Mostarska kompanija napravila prvi električni brod u BiH / Radio Sarajevo\nInovacije / Veliki projekti: Mostarska kompanija napravila prvi električni brod u BiH\n30. 09. 2017. u 12:43:00 Radiosarajevo.ba\nMostar, dragulj Hercegovine, ovog vikenda domaćin je manifestacije "Find Your SPARK", na kojoj će biti predstavljeno jedno od najvećih iznenađenja u BiH ove godine - prvi električni brod proizveden u našoj državi.\nRiječ je o inovativnom projektu kompanije STARK, članice SPARK grupacije, koji je opremljen standardnom nautičkom opremom Marine GPS, Fish Radar, Entertainment System, Beverage and Food Cooling System, Communications System, prenosi Bljesak.info.\nSTARK Electric Boat je dug 5.3 metara, širok 2.2 metra, može prevoziti 5 putnika i postiže brzinu veću od 30 čvorova. Kompanija STARK ima misiju graditi brze, ekonomične i “zelene” brodove na kojima jedinu buku stvaraju valovi.\nNeke od tehničkih specifikacija broda su:\n● Električni trofazni motor snage: 100kW (134KS)\n● Broj okretaja: 5000 o/min\n● Max brzina: 30-35 čvorova (ovisno o uvjetima plovidbe)\n● Upravljanje: jett\n● Napon: 410V,\n● Kapacitet: 80Ah\nOvaj događaj održava se u subotu u SPARK-u, a od 10 do 18 otvoren je besplatno za sve posjetioce. Pored električnog broda, na ovom događaju bit će predstavljen električni automobil Rimac Automobila, brojni noviteti iz svijeta tehnologije, kao što su pametne kuće, roboti, dronovi, električna vozila i CNC mašine.\nTagovi: kompanije Mostar manifestacija predstavljanje inovacije\nVišegodišnji problem / Sarajevski aerodrom testirao uređaj za rasturanje magle\nIstražujemo / Problemi za korisnike peleta u BiH: Nestašica na tržištu, a zima dolazi\nIzbori / Šest zahtjeva za uvođenje novih tehnologija\n! / Farmaceutska kompanija EMS – lider na brazilskom farmaceutskom tržištu 16 godina\n!/ Amko komerc nastavlja sa širenjem prodajne mreže – otvorene dvije nove Amko trgovine\nUspjeh / Pet godina strateškog partnerstva brazilskog farmaceutskog lidera EMS i Galenike\nNajava / Zapadni Balkan u kontekstu globalnih izazova održivog razvoja i zelene ekonomije\n! / Otkrijte svijet beskrajnih mogućnosti marketinga na društvenim mrežama


Vulin: Zabrinut sam za srpski narod, iza svega je Ðukanović\nVulin je naveo da ovo nema veze sa ustoličenjem mitropolita Joanikija i dodao da je i pokojni mitropolit Amfilohije ustoličen na Cetinju, kao i mitropoliti prije njega.\nMinistar unutrašnjih poslova Srbije Aleksandar Vulin izjavio je da je zbog dešavanja u Crnoj Gori zabrinut zbog onoga što može da se desi srpskom narodu, ali i svim građanima Crne Gore te ocijenio da iza svega ovoga stoji predsjednik Crne Gore Milo Ðukanović.\nVulin je u izjavi za Tanjug podsjetio da se patrijarh srpski Porfirije nalazi na teritoriji Crne Gore zajedno sa više vladika koji su državljani Srbije i dodao da je veoma zabrinut za sve ono što može da im se desi, te da je posebno zabrinut zbog onoga što može da se desi i srpskom narodu, ali i svim građanima Crne Gore.\n“Neće se ovo zlo završiti na Srbima, neće se ovo zlo završiti tako što će neko napasti Cetinjski manastir. Ovo zlo će biti naneto svim građanima Crne Gore”, rekao je Vulin i dodao da sa velikom zabrinutošću i iskrenim razočaranjem, strahom i zebnjom posmatra sve što se dešava na Cetinju.\nNaveo je da je sve ovo što se dešava na Cetinju hronika najavljenih sukoba i nereda.\nDodao je da se, prema novinarskim izvještajima, na Cetinju trenutno nalaze i bivši direktor policije Crne Gore Veselin Veljović, a uz njega i nekoliko poslanika DPS-a.\n“Navodno je, po novinarskim izveštajima i bivši predsednik Vlade Crne Gore Duško Marković na Cetinju, sa njim je čak i Nenad Čanak koji tamo ko će znati u čemu učestvuje i šta pokušava da uradi ili kaže, kako da i on dodatno podbuni građane Crne Gore ne bi li jurišali jedni na druge, zbog čega sam zabrinut”, rekao je Vulin.\nKako je ocijenio, “ovakva antisrpska histerija nije viđena od početka devedesetih godina”.\n“Ovo je nezabeleženo, ovakav stepen mržnje možda može da se poredi sa linčovanjem Aleksandra Vučića u Srebrenici”, rekao je Vulin i dodao da se ovo nije moglo ni zamisliti.\nNaveo je da ovo nema veze sa ustoličenjem mitropolita Joanikija i dodao da je i pokojni mitropolit Amfilohije ustoličen na Cetinju, kao i mitropoliti prije njega.\n“Nema govora da ovo ima bilo kakve veze sa mitropolitom Joanikijem, sa srpskim patrijarhom i Srpskom pravoslavnom crkvom. Ovo ima veze sa željom da se Srbima pokaže da su nepoželjni i nepodobni, da moraju da napuste Crnu Goru ili bar da napuste srpsko ime i religiju”, rekao je Vulin i istakao:\n“Iza svega ovoga stoji predsednik Crne Gore koji će izazvati svaki incident i nemir kako bi homogenizovao svoje biračko telo i pokušao da se zadrži na vlasti. On svoju vlast izjednačava sa slobodom. On svoj ostanak na vlasti izjednačava sa svojim životom i kao što vidite, tako se i ponaša”.\nVulin je istakao da Srbija i njen predsednik Aleksandar Vučić sa ovim nemaju nikakve veze, osim što su iskreno i veoma zabrinuti za položaj Srba u Crnoj Gori i sve ono što se dešava danas ili što će se dešavati sutra prilikom ustoličenja mitropolita Joanikija.\nNa pitanje kako komentariše reakciju Vlade Crne Gore, Vulin je odgovorio:\n“Da u Srbiji neko pokuša da spreči postavljanje katoličkog nadbiskupa i da sam ja ministar unutrašnjih poslova, ova rulja ne bi ni prišla takvom mestu. Ovo je sramota i nedostojno organizovane države i policije. Ovo policija ne sme da dozvoli”, poručio je on.\nVulin je rekao da je u ovom trenutku daleko više policajaca u Podgorici gdje je sve mirno, nego na Cetinju gdje ima nereda.\n“Profesionalno posmatrano, to se ne da objasniti. Nema policije na svetu koja bi, ako je vođena i organizovana, dopustila probijanje kordona ili ugrožavanje života i imovine građana koje je zadužena da štiti. Ovo srpska policija sebi ne bi dopustila”, istakao je Vulin.\nNa pitanje da li misli da je realno da dođe do završetka ceremonije ustoličenja izabranog mitropolita Joanikija sutra na Cetinju, obzirom na trenutna dešava u prestonici Crne Gore, Vulin je rekao da je rano da se o tome govori pogotovo što, kako kaže, ništa ne zavisi od Srbije i Srpske pravoslavne crkve.\n“Milo Ðukanović i njegovi crnogorski šovinisti zajedno sa, slobodno mogu da kažem, ustašama koje su se okupile, imaju svu odgovornost za ono što će se dešavati sutra”, rekao je Vulin i zaključio:\n“Ne može se od žrtve tražiti da bude odgovorna za dželata, kao što se ne može tražiti od Srbije i Srpske pravoslavne crkve da se na bilo koji način izjašnjavaju kada je u pitanju ovo ustaško ludilo u Crnoj Gori”.


Srbija je korak bliže Paradi ponosa? – Nadlanu.com\nSrbija je korak bliže Paradi ponosa?\nObjavljeno 3. maja 2013. / 23:03:07\nNakon što je najviša sudska instanca u Srbiji, Ustavni sud još jednom presudio u korist pripadnika manjinske LGBT populacije, odlukom da su zabranom Parade ponosa 2011. prekršena njihova prava, sada je na državi da odluči hoće li se još jednom povući pred pretnjama nasilnika ili omogućiti delu svojih građana nesmetano uživanje ljudskih prava, izveštava Radio Slobodna Evropa.\nZa razliku od većine država sveta, Evrope i regiona Srbija već više od decenije ne pokazuje gotovo nikakav pomak u očuvanju i poštovanju elementarnih prava manjina – kakvo je pravo na okupljanje.\nNa to nedvosmisleno ukazuju zabrane, zastrašujući incidenti, ali i atmosfera koja je pratila sva dosadašnja okupljanja pripadnika LGBT populacije tokom manifestacija Parade ponosa.\nPoslednja prošlojesenja, zbog policijske zabrane simbolično je održana u “četiri zida“ uz čvrsto obećanje organizatora da to ove godine neće biti slučaj, a u tome im, kako ocenjuje bivši sudija Ustavnog suda Zoran Ivošević može pomoći i najnovija presuda, istovetna već donetoj o zabrani Prajda 2009. godine.\n“Jedna ozbiljna zemlja mora da ima snage da se suprotstavi onima koji drugačije misle, jer ako nije tako ispada da oni koji drugačije misle imaju veću snagu od same države. Svest građana nije dospela na tom nivou da se okupljanje manjinskih grupa shvati kao normalnost“, kaže Ivošević.\n“Ali Ustavni sud i ovom svojom odlukom stavlja na znanje da je takvo ponašanje dopušteno i ja mislim da će ta odluka uticati na svest ljudi da se menja u odnosu na tradicionalno ostvarivanje ovih prava“, navodi on.\n“Odluke suda ne znače ništa za vladajuću elitu“\nOrganizatori Prajda, međutim, nisu toliko optimistični, jer sumnjaju da bi moglo doći do nekih značajnijih promena.\nJedan od njihovih predstavnika Goran Miletić, kaže da bi u svakoj uređenoj demokratskoj državi, odluka Ustavnog suda bila “poslednja reč“, posle koje ne bi bilo mogućnosti nikakve žalbe i koju bi svaki državni organ morao da poštuje.\n“Nažalost u Srbiji se potvrdilo više puta da to nije tako. Mi imamo jednu sličnu odluku Ustavnog suda, povodom zabrane Prajda 2009. Videli smo da je posle donošenja te odluke, usledile su još dve zabrane 2011. i 2012. godine“, podseća on.\n“To nam govori da odluke za naše državne organe i vladajuću elitu ne znače ništa, jer oni u potpunosti ignorišu odluke Ustavnog suda. Tako da ne očekujem da će sama ova odluka nešto puno značiti za predstavnike vlasti, ukoliko se nešto promeni u njihovom postupanju prema Prajdu, to će biti zbog nekog političkog interesa koji oni vide“, uveren je Miletić.\n“Pomaci su mali, ali slika se menja“\nDa li se ovime Srbija ipak, na neki način, približila tekovinama civilizovanih država u kojima se manjinama ne zabranjuje sloboda okupljanja?\nUprkos tome što je uverena da odluka USS-a neće izazvati gotovo nikakvu reakciju vladajuće strukture niti njene poteze, glumica i gej aktivistkinja Mirjana Karanović, smatra da se ovdašnje društvo, iako veoma nesigurno, kreće putem uvažavanja različitosti i drugačijeg.\n“Pomaci su mali, ali ta slika o marginalizovanim društvenim grupama se u Srbiji menja hteli to neki ljudi ili ne. Tako da mislim da će Srbija imati svoja dešavanja i to ne samo Paradu, nego i razne druge“, očekuje ona.\n“Ja mislim da homoseksualci i gej ljudi sada postaju vidljivi, a mislim da ima još mnogo nevidljivih društvenih grupa koje tek treba da izađu na površinu za koje ljudi u Srbiji misle da ne uopšte ne postoje, da kod nas toga nema. To je samo zato što su ti ljudi nekako sebe ukinuli i ne žele da se izlažu bilo kakvom maltretiranju“, smatra Mirjana Karanović.\nDo jesenje Parade ponosa, zakazane za septembar ostalo je nešto više od četiri meseca. Dovoljno vremena da država, ukoliko se ovoga puta bez ikakve rezerve o tome konačno uspostavi jasan politički konsenzus, delu svojih građana pomogne da slobodno zajedno prošetaju Beogradom i ukažu na bogatstvo različitosti.\nIzvor: Radio Slobodna Evropa / B92


Kraljica čembala očarala Beogradjane – Nadlanu.com\nKraljica čembala očarala Beogradjane\nObjavljeno 11. juna 2012. / 07:20:24\nBEOGRAD, 11. juna 2012. (Beta) – Čembalistkinja Smiljka Isaković očarala je u nedelju uveče publiku baroknog muzičkog festivala Nimbus (Nymbus) delima čuvenih kompozitora sa Iberijskog poluostrva.\nNa koncertu u holu Etnografskog muzeja u Beogradu, Isakovićeva je nastupila uz pratnju Karoline Beter na instrumentima traverzo i blok flauta i Andreja Jovanića na baroknoj gitari i teorbi.\nIsakovićeva je svirala na istorijskoj kopiji flamanskog čembala iz radionice braće Rukers (Ruckers) iz 1637. godine, a instrument je oslikao akademski slikar Predrag Pedja Todorović.\nNa programu su bile kompozicije 16, 17. i 18. veka španskih i portugalskih kompozitora Antonija Valentea, Karlosa Seišasa, Žoaoa de Souza Karvalja, Žozea Ferera i Padre Antonija Solera, kao i Domenika Skarlatija.\nIzmedju izvodjenja, Isaković je publiku upoznavala sa zanimljivim detaljima o autorima i delima koja su na programu, kao i značajnom ulogom muzikologa u pronalaženju pojedinih kompozicija napisanih pre tri veka i identifikovanju njihovih autora.\n„Program predstavlja potvrdu da ne postoji ‘ozbiljna’ muzika, nego samo zabavna, ili muzika za igru, kao i umetnička muzika sa potpisom nekog autora“, rekla je Isaković.\nFestival Nimbus biće nastavljen u subotu 16. juna u Bitef teatru, gde će slovenački Ansambl za ranu muziku Nova Sćola Labacensis publiku povesti na „Muzičko putovanje sa ribom Faronikom“ i predstaviti dela duhovne srednjovekovne muzike, kao i renesansne i barokne tradicije.\nLevica pobedjuje na parlamentarnim izborima u Francuskoj\nLejdi Gaga održala koncert iako ima potres mozga


JUGOSLAVIJA SE NIJE RASPALA, VEĆ JE RAZBIJENA!\nIzvor: Kurir.rs/Lokalne novine | Obrenovac, 25.12.2021.\nNemačka odigrala ključnu ulogu, sve odluke donete mnogo ranije\nNa skupu u organizaciji Fondacije "Za srpski narod i državu" govorio je nekadašnji ministar spoljnih poslova Srbije (2012-2014) Ivan Mrkić, koji je istakao da je separatizam unutar SFRJ bio potpomognut sa zapada i da je iracionalno smatrati da je jedan mali narod, poput srpskog, mogao da odredi takva geopolitička pomeranja, prenosi Informer pisanje Tanjuga.\n- Svako ko misli da se to dogodilo zbog tadašnje srpske vlasti ne razume suštinu međunarodnih odnosa. Jasno je da se radilo o nečemu što je bilo na srpsku štetu - rekao je Mrkić. Podsetio je da je u vreme demonstracija na KiM 1989. godine na zapadu počela "neshvatljiva kampanja" u kojoj su, kaže, Srbi bili označeni kao glavni krivci, kao i da je u julu 1991. godine, nakon pogibije više od 40 vojnika JNA u borbama Slovenije za nezavisnost, Evropski parlament izglasao rezoluciju kojom osuđuje JNA.\nMrkić je naveo da je decembra iste godine Nemačka priznala secesiju Slovenije i Hrvatske i da je prva država koja je to učinila, kao i da je podržavala razbijanje SFRJ, iako je pre toga, kako kaže, sama težila ujedinjenju istočne i zapadne Nemačke. Nakon toga, 15. januara 1992. čitava Evropska zajednica, u kojoj je bilo 12 zemalja članica, priznalo je Sloveniju i Hrvatsku, a da je nekoliko dana ranije to učinio i Vatikan. On smatra da je prigodniji termin za događaje pre 30 godina razbijanje, a ne raspad SFRJ jer se, kaže, radilo o nečemu proračunatom i uništavanju jedne države voljom onih koji su tada bili moćniji. - Oni koji veruju da bi SFRJ postojala da je u Srbiji bila drugačija vlast ne znaju istoriju. Ko god da je bio na vlasti loše bi prošao, jer su odluke o razbijanju već bile donete - rekao je Mrkić.\nNekadašnji diplomata Vladislav Jovanović, koji je bio savezni ministar inostranih poslova SRJ 1992. i 1993-1995, kazao je da je aksiom o Srbima kao malim Rusima na Balkanu stvaran 200 godina od Velike Britanije, kao trajno nepouzdanog oslonca za interese zapada na Balkanu. Jovanović je kazao da je ujedinjena Nemačka razjedinila Jugoslaviju i nastavila da vodi negativnu politiku prema ostacima te države, kao i da je demonizacija SFRJ u međunarodnoj javnosti bila nezapamćena i jača nego prema i jednoj zemlji u istoriji. - Srbi su demonizovani kao nijedan narod u istoriji, ni Huni nisu predstavljeni na taj način kao mi - rekao je Jovanović. Ocenio je da je SFRJ prva država članica UN koja je, kako je rekao, rasturena na podmukao i nasilan način, ukazujući da je Evropska zajednica žurila da što pre dobije način da razbije Jugoslaviju zbog SSSR.\n- Da bi imala obrazac za sličnu situaciju u SSSR jer tada nisu verovali da će se Sovjetski savez sam raspasti - kazao je Jovanović. Naveo je da su četiri bivše republike SFRJ zahvaljujući zapadu dobile "ispisnicu" bez ikakvih posledica, dok su Srbija i Crna Gora bile primorane da ne ostanu u SFRJ, već da formiraju novu državu. - Nova država nije smela biti nastavak SFRJ da te četiri republike ne budu oštećene izlaskom iz zajedničke države. Sa poništavanjem SFRJ poništen je Ustav te zemlje, tako da je Franjo Tuđman mogao lako da izbriše Srbe kao konstitutivan narod u Hrvatskoj - naveo je Jovanović.\nGeneral Radovan Radinović iz Instituta za strategijska istraživanja ocenio je da je razbijanje SFRJ bio rigidni antisrpski projekat, posle čega je "počeo lov na Srbe po celoj bivšoj državi", navodeći da su proterani iz Hrvatske, sa KiM i dobrim delom iz BiH. Radinović se osvrnuo na ulogu JNA u tim događajima, uz ocenu da nije ispunila svoju ulogu da odbrani nezavisnost SFRJ i njen ustavni poredak, a zamerku je izneo pre svega na to što je, kako je rekao, vojska propustila da izvrši drzavni udar. "Strateška koncepcija odbrane bila je pogrešna, jer JNA nije pripremana za odbranu od unutrašnjeg neprijatelja, a hronično je patila od nepopunjenosti, zato su primani dobrovoljci koji su u sukobima osramotili vojsku", rekao je Radinović. Na skupu su govorili profesor Fakultet za diplomatiju i bezbednost Branko Krga, profesor Pravnog fakulteta u penziji Milenko Kreća, a video linkom obratio se Konstantin Nikiforov iz Instituta za izučavanje slovenskih naroda.


Vulin: Vlada Srbije ponovo u Nišu! - Niške vesti\nVulin: Vlada Srbije ponovo u Nišu!\nAutor: Južne vesti | S.M. u Politika, Vesti 16. novembra 2016.\nVlada Srbije se vraća u Niš? FOTO: JV\nIako nije precizirao tačno kada, ministar za rad i socijalna pitanja Aleksandar Vulin najavio je da će srpska Vlada ponovo zasedati u Nišu u svega nekoliko meseci.\nOn je kazao da ponovni dolazak Vlade u Niš najbolje pokazuje da saradnja sa lokalnom samoupravom nikada nije bila bolja. Da bi to i dokazali, istakao je Vulin, Vlada Srbije bi uskoro trebalo da ponovo zaseda u Nišu.\nEvo, u nekoliko meseci imaćete posetu Vlade Republike Srbije po drugi put. Mi smo ponosni na Niš i spremni smo da ga pokažemo prijateljima iz Evrope i iz celog sveta. Da im pokažemo koliko imamo čime da se ponosimo – rekao je Vulin.\nMeđutim, ministar nije želeo da govori preciznije o tome kada bi Niš ponovo trebalo da postane sedište Vlade. Kako je ranije najavljeno, već tokom vikenda bi u Nišu trebalo da bude održana zajendička sednica vlada Srbije i Mađarske.\nPodsetimo, premijer i ministri Vlade Srbije doputovali su u Niš 13. oktobra, gde su ostali 7 dana. Tom prilikom se premijer Aleksandar Vučić sastao sa načelnicima Nišavskog, Topličkog, Pirotskog, Jablaničkog i Pčinjskog okruga.\nAleksandar Vulin Nis Niske vesti Vlada Srbije\t2016-11-16


Putin: Odnosi Rusije i Kine bolji nego ikada | Herceg Televizija Trebinje\nPutin: Odnosi Rusije i Kine bolji nego ikada\nOdnosi Rusije i Kine su na veoma visokom nivou, izjavio je ruski predsednik Vladimir Putin u dokumentarnom filmu „Rusija i Kina. Srce Evroazije“, koji će biti prikazan večeras.\n„Odnosi dveju zemalja su dostigli veoma visok nivo, može se reći, do sada neviđeni nivo“, rekao je predsednik Rusije.\nKineski predsednik Si Đinping se u trodnevnoj poseti Moskvi, u okviru koje će razgovarati sa predesednikom Rusije.\nKako je ranije najavljivano, Putin i Đinping će razgovarati o bilateralnoj saradnji, a planirano je potpisivanje oko 40 dokumenata.\nDve strane, takođe, planiraju da razgovaraju o vojnoj i tehničkoj saradnji.\nPlanirano je da ruski i kineski lideri izdaju zajedničko saopštenje o „produbljivanju sveobuhvatnog partnerstva i strateškoj saradnji i promovisanju uzajamno korisne saradnje“.


Koliko košta SPA vikend: Srbija vs. Slovenija\nSlovenačke terme važe za atraktivnije SPA destinacije u regionu, međutim odmor u Sloveniji ima i nešto višu cenu za prosečnog gosta iz Srbije. Uradili smo poređenje troškova za boravak u slovenačkim termama i srpskim SPA hotelima, pa pogledajmo koliko novca treba izdvojiti za SPA vikend.\nHotel Palisad na Zlatiboru\nSlovenija nam nije daleko, ali ipak od Beograda do slovenačke granice ima oko 420 km vožnje autoputem. Putarina kroz Srbiju iznosi oko 3 evra, kroz Hrvatsku oko 20, pa ukupno samo za putarinu u oba smera treba izdvojiti oko 45 evra.\nU slučaju prosečne potrošnje goriva od 6l/100km, do slovenačke granice i nazad potrebno je oko 50 litara goriva, što će vas koštati blizu 70 evra.\nZavisno od mesta u kojem ćete boraviti, put vas može koštati dodatnih 10-30 evra, plus 15 evra za vinjetu. Ukupni trošak za put u oba smera od Beograda do neke od slovenačkih termi iznosiće oko 200 evra.\nŠto se tiče Srbije, do najudaljenijih destinacija (npr. od Subotice do Stare planine ili Lukovske banje) ima oko 450 km, a do mnogih kvalitetnih SPA hotela poput onih u Vrnjačkoj banji, na Zlatiboru ili u Vojvodini putuje se znatno kraće, pa se ukupno u oba smera putuje svega 200-300 km.\nTrošak za gorivo, sa putarinom iznosi 30-60 evra, zavisno od toga iz kog mesta putujete i do koje destinacije.\nSmeštaj u Rimskim termama ili Termama Čatež za dve osobe u okviru nekog od osnovnih promo paketa iznosi od 150 evra, pa naviše, za dva polupansiona. Promo paketi koji uključuju masaže i dodatne wellness sadržaje koštaju i preko 400 evra za dve osobe.\nHotel Villa Breg u Vršcu\nU srpskim SPA hotelima, promo pakete sa 2 polupansiona za dve osobe možete rezervisati već po ceni od oko 100-150 evra, a za pakete sa dodatnim tretmanima i masažama potrebno je izdvojiti oko 200 evra.\nU luksuznijim hotelima sa 5 zvezdica, dva polupansiona za dvoje mogu se naći po ceni od oko 300 evra i više, zavisno od smeštajne jedinice i dodatnih sadržaja koje ponuda obuhvata.\nAko želite da povedete i decu, mnogi hoteli daju besplatan boravak za decu do 7 godina, dok starija deca imaju popuste pa praktično nema velikih doplata u odnosu na osnovnu cenu paketa za dve osobe.\nDok je za SPA vikend u Sloveniji potrebno izdvojiti najmanje 400-500 evra računajući prevoz i smeštaj, u domaćim SPA hotelima vas odmor sa uračunatim troškovima prevoza i smeštaja može koštati već oko 200 evra.\nOvde možete pogledati sve promo ponude domaćih SPA hotela, a za dodatne informacije i rezervaciju smeštaja pozovite nas na 065/255-22-65 ili 065/255-22-75.\nLetnji paket za dvoje\nOd 32.400 DIN


BEV izlazi na REPUBLIČKE izbore: Dogovor sa Savezom zelenih - InfoVranjske\nin Aktivizam i mladi, Glavne vesti 10\nUdruženja građana Borino i Evropsko Vranje izdalo je saopštenje za javnost. Portal InfoVranjske.rs saopštenje prenosi u celosti i bez dodatnih izmena.\nSledstveno tome da je Udruženju građana „Borino i evropsko Vranje“ među primarnim oblastima svog delovanja i zalaganja uvek isticana ekologija, te da je od samog osnivanja akcenat najviše i bio na ekološkim akcijama, pored odluke da uzmemo aktivno učešće na lokalnoj političkoj sceni, angažovaćemo se i na nivou republike, tako što je u nedelji za nama postignut dogovor sa „Savezom 90 zelenih Srbije“ i u okviru te organizacije ćemo delovati na republičkom nivou.\nŠto se tiče lokalne politike, UG BEV ostaje samostalan i dosledan svojim zacrtanim ciljevima bez ikakvih odstupanja.\nUG BEV će građanima Vranja i okoline ponuditi jednu novu političku opciju, sastavljenu isključivo od ljudi koji nisu nikada sudelovali u vlasti, šta više od ljudi koji nikada nisu bili angažovani niti u jednoj političkoj stranci.\nLOGO: GrO Saveza 90 Zelenih Srbije\nKroz republičko delovanje ćemo se pre svega zalagati za decentralizaciju Srbije, isticati i ukazivati na probleme sa kojima se naši sugradjani svakodnevno susreću, bespoštedno se boriti za dobrobit Vranja, zdraviju životnu sredinu, kao i što više novih projekata za razvoj našeg Vranja.\nUG BEV će uvek ostati u službi građana i svoj rad podrediti isključivo njihovoj dobrobiti i njihovim potrebama.\nBEV postao član Saveza 90 zelenih Srbije\nOvom prilikom pozivamo sve naše sugrađane da nam se pridruže i da zajedničkom snagom radimo na tome da naše Vranje bude bolje mesto za život svih nas!\nVaše Udruženje građana „Borino i evropsko Vranje“ – UG BEV\nbEV Borino i Evropsko Vrane\nFOTO: Twitter Vladimir Đukanović\nУсрасте и ви мотку\nGradjanski Pokret Vranje\t20/12/2021\nNema izbori,izbori su ulica.Svako ko izadje na izbore radi za Vucica\nPALI BRATE,PROVALJENI STE!\nKo prvi do devojke, njegova\nPa momci iz Udruženju građana „Borino i evropsko Vranje“ mora da izadjete na ulicu, podržite zelene.\nU toku subote kada je grupa SMELIH ljudi izašlo gde ste vi bili\nKao što sam komentarisao vi morate biti nosioci a ne ljudi, obicni gradjani. Vas zanima vlast, foteljica\nAli je to težak put\nVec mesecim govorim da je jedini cilj ovih vlast i fotelja. Znamo ih svi ko su i kakvi su. Sve ih zanima NOVAC\nTo ovi što im ne treba stadion…\nOni ce da prođu kao čeda na svoje glasačko mesto…\nKakav bre BEV, to su crveni izmislili kao NVO… dobro da neće da imaju ni sto glasa\nSve se zna\t20/12/2021\nEKOLOZI A ZAPRAVO ISPOSTAVA SPS.. SVE SE ZNA MALO JE VRANJE\nLuka, njih zanima novac, a tebe dal je posebna ili parizer u sendvič\nHahhaha saka jada. Misle da sa 30 ak knjiga sa tavana i 100 evra mogu da dodju u poziciju da pljackaju krupnu lovu


Do 2035. Volkswagen prestaje sa proizvodnjom vozila na fosilna goriva › Made-in-Germany.rs\nŠef prodaje Volkswagena, Klaus Zellmer, je u intervjuu za Merkur najavio da ta automobilska kompanija do 2035. godine u svojoj ponudi u Evropi više neće imati modele vozila sa benzinskim i dizel motorima.\nOn je objasnio da će u SAD i Kini klasični motori potrajti daleko duže nego na Starom kontinentu. Sjedinjene Države i Kina će ih imati na raspolaganju još neko vreme, rekao je Zellmer i dodao da će nedostatak infrastrukture u Južnoj Americi i Africi značiti da će ove regije i dalje dobijati vozila sa motorima sa unutrašnjim sagorevanjem.\n– U Evropi ćemo prestati da ih nudimo između 2033. i 2035, a u Sjedinjenim Državama i Kini nešto kasnije – precizirao je Zellmer u svojoj izjavi za Merkur, a prenosi AutoNews.\nPrema nekim ranijim navodima, nemački proizvođač želi da se do kraja ove decenije 70 posto njegove prodaje na Starom kontinentu sastoji od električnih vozila.\nOd MiG na 02/07/2021 / AKTUELNO / Ostavite komentar


RTCG - Radio Televizija Crne Gore - Nacionalni javni servis :: Kulturna galaksija :: Smotra recitatora na crnogorskom jeziku\n26. 11. 2020. 08:55 >> 08:55 4\nSmotra recitatora na crnogorskom jeziku\nPokrajinska smotra recitatora na crnogorskom jeziku za školsku 2020/21. godinu održaće se online za učenike osnovnih i srednjih škola sa teritorije Vojvodine, saopštilo je Crnogorsko kulturno prosvjetno društvo „Princeza Ksenija” iz Lovćenca.\nPropozicije, formulari za prijavu i izbor tekstova iz poezije crnogorskih autora su dostavljeni školama, a rok za slanje video snimka je 24. decembar 2020. godine.\n“Svi učesnici online smotre dobijaju zahvalnicu i knjigu na poklon. Nagrada za pobjednike u tri uzrasne kategorije, i njihove nastavnike, je edukativno putovanje na Cetinje, koje će biti realizovano u prvoj sedmici jula mjeseca 2021. Godine”, saopštili su organizatori.\nOrganizator Pete Pokrajinske smotre recitatora na crnogorskom jeziku je Crnogorsko kulturno prosvjetno društvo „Princeza Ksenija” iz Lovćenca uz podršku Uprave za dijasporu Crne Gore.\n13:02 Izložba radova likovnih umjetnika iz Ulcinja\n08:36 Pariskom Muzeju lepeza prijeti zatvaranje\n07:17 Preminula Mira Furlan\n29.12. Za projekte "Kotor Arta" i "Fos media" po 23,5 hiljada dolara


INMARK CONSULTING » ISO standardi serije 14000\nSerija standarda ISO 14000 nastala je kao odgovor na svakodnevno povećanje brige o životnoj sredini kao i proporcionalnom povećanju broja zakona koji obrađuje ovu materiju, odnosno kao sredstvo da se pomogne svakoj organizaciji da postavi svoje poslovanje na način da odgovori na rastuće zahteve zaštite životne sredine. Pored izbegavanja problema od strane mikrookruženja i zakonodavstva usled nepridržavanja ekoloških normi, organizacije koriste sisteme ekološkog upravljanja kao svoju konkurentsku prednost, nudeći proizvode koji sa jedne strane ne štete životnoj sredini, a nastali su kroz proces koji sam po sebi ne može da naudi prirodnom okruženju.\nSam proces implementacije podrazumeva nekoliko faza. Kao prvo, od najvišeg rukovodstva očekuje se da definiše ekološku politiku organizacije, i obezbedi da ona odgovara prirodi, obimu i ekološkim uticajima njenih aktivnosti, proizvoda ili usluga, kao i da se obaveže na kontinualno poboljšanje i usaglašavanje sa relevantnim zakonskim i drugim propisima.\nPo formulisanju ekološke politike, prelazi se u fazu planiranja, u cilju ostvarenja ekološke politike. U ovoj fazi, organizacija treba da:\n• identifikuje, vrednuje i upravlja ekološkim aspektima i uticajima koji ti aspekti imaju na proizvodnju, proizvode ili usluge organizacije;\n• identifikuje zakonske i druge interno propisane zahteve;\n• identifikuje propisane ciljeve za svaku relevantnu funkciju u organizaciji, u skladu sa ekološkom politikom;\n• donese planove ekološkog upravljanja i programe kako bi sprovela postavljene ciljeve.\nU fazi primene i funkcionisanja, organizacija treba da:\n• definiše, dokumentuje i objavi organizacionu strukturu kao i uloge, odgovornosti i ovlašćenja svih učesnika. Pored ovoga, neophodno je i obezbediti postojanje ljudskih, finansijskih i tehnoloških resursa, kao i da se odredi predstavnik rukovodstva odgovoran za sprovođenje programa;\n• ustanovi sistem interne i eksterne razmene informacija o zahtevima i očekivanjima, koji proizilaze iz sistema ekološkog upravljanja, kao i da dokumentuje postupke, njihovo sprovođenje, kao i tekuća stanja po pitanju sprovođenja određenih postupaka;\n• ustanovi i održava sistem upravljanja dokumentima kao i sistem arhiviranja, koji će biti u skladu sa zakonskim regulativama i internim propisima.\nU fazi proveravanja i korekcije, uspostavlja se kontrolna funkcija sistema ekološkog upravljanja i to kroz:\n• praćenje i merenje efektivnosti upravljačkih aktivnosti;\n• korektivne i preventivne mere po pitanju neusaglašenosti;\n• održavanje zapisa o obuci, proverama i ocenjivanju;\n• sprovođenje preispitivanja sistema ekološkog upravljanja.\nPoslednja faza predstavlja preispitivanje od strane rukovodstva, kako bi u vremenskim intervalima koje odredi preispitalo sistem ekološkog upravljanja i na taj način obezbedilo njegovu neprekidnu podobnost, adekvatnost i efikasnost. Preispitivanje obuhvata:\n• preispitivanja opštih i posebnih ciljeva i učinaka;\n• nalaze proveravanja sistema ekološkog upravljanja;\n• ocenjivanje efikasnosti sistema ekološkog upravljanja;\n• ocenjivanje pogodnosti ekološke politike u svetlu promenjenih zakona, napretka u nauci i tehnici, kao i izmena priozvoda i aktivnosti organizacije.


Fajon: Pitanje je da li je ovakav srpski parlament legitiman - European Western Balkans\nFajon: Pitanje je da li je ovakav srpski parlament legitiman\nBRISEL – Srpski parlament ne predstavlja šire srpsko društvo. Raznoliki parlament i slobodni mediji stubovi su demokratije i mnogi smatraju da to u Srbiji nedostaje. Verujem da je legitimitet parlamenta bez stvarne opozicije pod znakom pitanja, izjavila je u intervjuu za Nova.rs poslanica Evropskog parlamenta (S&D) Tanja Fajon.\nUpitana da oceni trenutno stanje vladavine prava u Srbiji, Fajon je istakla da otkako je predsednik Srbije Aleksandar Vučić potvrdio da će se nova metodologija proširenja primenjivati na Srbiju, to je odmah značilo da će biti potreban još veći politički nadzor Evropskog parlamenta.\n“Ovo pitanje je posebno važno jer zahteva snažnu ulogu Evropskog parlamenta, posebno u pogledu osnovnih reformi demokratskih institucija, vladavine zakona i medija. Naš prioritet će biti da osiguramo da se metodologija u potpunosti primenjuje i da svako vraćanje unazad ima stvarne posledice. Snažno podržavam Vučićevu odluku, jer je Srbija zabeležila očigledan pad u ključnim oblastima kao što su demokratija, sloboda medija, vladavina zakona i borba protiv korupcije”, naglasila je Fajon.\nOna je dodala da bi novi pristup procesu proširenja definitivno mogao promeniti tempo otvaranja poglavlja, a da uspešno otvaranje različitih poglavlja otvara direktna vrata prema fondovima i programima EU koji će put ka EU učiniti bližim i opipljivijim za ljude iz Srbije koji zaslužuju prednosti Unije što pre.\n“Lopta je na strani Srbije. Spremni smo da se direktnije uključimo u nadzor procesa”, navodi Fajon.\nNa pitanje u kojim aspektima Srbija zaostaje, evropska poslanica navodi da su nedavni masovni protesti pokazali da ljudi nisu zadovoljni trenutnim stanjem i da zahtevaju promene.\n“Jedan od glavnih problema ostaju nedostatak slobode medija i napadi na novinare. Ne mogu dovoljno naglasiti koliko je ovo neprihvatljivo! Pored protesta, važno je da nastavimo da unapređujemo i reformišemo političku kulturu u Srbiji. Tim pre što Narodna skupština ne predstavlja čitavo društvo, jer su opozicione stranke van parlamenta. Takođe, vlada je izgubila poverenje velikog dela biračkog tela, što pokazuje izlaznost manja od 50 odsto”, odgovorila je Fajon koja je bila deo tima EU parlamentaraca koji su učestvovali u pregovorima između vlasti i opozicije koji su prethodili izborima.\nOna je istakla da je zajedno sa izvestiocem Evropskog parlamenta za Srbiju Vladimirom Bilčikom pokušala da izbegne ovaj scenario, ali da je veliki deo opozicije, iako je podržavao njihove napore na poboljšanju političkih uslova, izgubio poverenje u vladajuće institucije i medije, odnosno njihovu sposobnost da sprovedu izbore blizu očekivanih standarda.\n“Ne mogu da promenim stvarnost. Moramo se usredsrediti na poboljšanje budućnosti i nastaviti da dopiremo do najširih mogućih političkih snaga u našim aktivnostima podrške demokratiji. To znači da se u dijalog trebaju uključiti i stranke koje su van parlamenta”, objašnjava Fajon.\nUpitana kako gleda na to da su se nakon 21. juna pojavile brojne informacije o neregularnosti izbora u Srbiji, Fajon je potvrdila da su primili mnogo pojedinačnih žalbi u vezi sa neregularnostima nedavnih srpskih izbora.\n“Ja lično nisam mogla da učestvujem u misiji za posmatranje izbora u Beogradu zbog nesrećnih ograničenja uslovljenih koronavirusom. Specijalna misija za procenu izbora je zaključila da su glasači ostali nedovoljno informisani i frustirani zbog činjenice da opozicija nije imala adekvatan pristup medijima. Oni su zabeležili više nepravilnosti nego na prethodnim parlamentarnim izborima 2016. i predsedničkim izborima 2017. godine”, naglasila je Fajon.\nOna je dodala da veruje da je Srbiji zaista potrebno hitno poboljšanje izbornog procesa.\n“Pomenula bih nekoliko preporuka koje je nedavno istakao CeSID – da se standardizuje obuka osnovnih članova biračkih odbora o sprovođenju i praćenju izbornog procesa i da se definišu precizni i profesionalni kriterijumi za članove biračkih odbora. Takođe, treba omogućiti domaćim i međunarodnim posmatračima da dodatno akredituju nove posmatrače u slučaju ponovljenih izbora. Neophodno je osigurati strogu kontrolu nad zakonitošću potpisa koji podržavaju izbornu listu kako bi se osigurala puna transparentnost”, istakla je Fajon.\nIpak, dodaje da srpski parlament ne predstavlja šire srpsko društvo.\n“Raznoliki parlament i slobodni mediji stubovi su demokratije i mnogi smatraju da to u Srbiji nedostaje. Verujem da je legitimitet parlamenta bez stvarne opozicije pod znakom pitanja”, naglašava Fajon.\nNa pitanje zbog čega EU podržava demonstrante u Belorusiji, a ćuti na slične događaje u Srbiji, kao što se to može neretko čuti iz redova opozicije, Fajon navodi da su ona i njena grupa socijalista i demokrata podržali mirne demonstracije u obe zemlje i osudili svaki oblik nasilja ili suzbijanja vlasti, dodajući da je demokratsko pravo svakog građanina da protestuje protiv vlasti i njihovih odluka.\nIpak, ističe da kao što je izastao oštriji odgovor Komisije o izlaznosti na izbore, izostala je i snažna poruka kada je reč o protestima.\n“Ipak, nadam se njihovom pozitivnom odgovoru o stvaranju i nepristrasnom radu izveštaja više stručne grupe o zarobljavanju države i medija, jer bi to pomoglo u identifikovanju i proceni nekih ključnih problema koji trenutno muče srpsku demokratiju i predstavljalo bi dobru osnovu za dalje angažovanje institucija EU i polazna osnova za utvrđene neophodne promene u Srbiji. Koordinirani napori Evropskog parlamenta i Evropske komisije pokazali su se efikasnim u rešavanju političke krize u drugim zemljama u regionu”, zaključila je Fajon.\nEvropski parlamentIzbori Srbija 2020Narodna skupštinaTanja Fajon\nOdržan četvrti sastanak Beograda i Prištine na ekspertskom nivou


MEĐUSTRANAČKI DIJALOG U SKUPŠTINI Predstavnici stranaka se okupljaju, u razgovorima učestvuje i Vučić – Vesti iz srbije i sveta\nHome > Vesti > MEĐUSTRANAČKI DIJALOG U SKUPŠTINI Predstavnici stranaka se okupljaju, u razgovorima učestvuje i Vučić\nby admin - Oktober 26, 2021 013\nVučića je ispred Skupštine sačekao predsednik parlamenta Ivica Dačić.\nMeđu prvima u Skupštinu su stigli zamenik predsednika SRS Aleksandar Šešelj, predstavnica Srpske stranke Zavetnici Milica Đurđević Stamenkovski, lider Dveri Boško Obradović, predsednik Pokreta Dosta je bilo Sasa Radulović, a tu su i šef poslaničke grupe SNS Aleksandar Martinović i potpredsednik Skupštine i funkcioner SNS Vladimir Orlić.\nNa današnjem sastanku Radne grupe za međustranački dijalog bez stranaca očekuje se da vlast i opozicija dođu do završnog dokumenta o poboljšanju izbornih uslova.\n– Na osnovu svih predloga koje smo imali do sada probaćemo da dođemo do završnog dokumenta koji bi imao kao svoj krajnji cilj da većina učesnika bude zadovoljna i tokom i rezultatima dijaloga – rekao je ranije za Tanjug Ivica Dačić.\nTime bi posle dijaloga koji je vođen sa evroparlamentarcima, posle zaključaka i mera koje je vlast počela da sprovodi, bio zaokružen proces međustranačkog dijaloga, dodao je Dačić.\nDemokratski front se odriče mesta premijera\nNovember 22, 2021 08\nDa se o njima dogovorimo, i da ga usvojimo do Nove godine\nDezember 4, 2021 05\nROVČANIN: Termoelektrana "Pljevlja" doprinosi finansijskoj stabilnosti građana i države\nNovember 17, 2021 024\nSMENJENA MAJA DODIG: Dijana Grbić imenovana za vd direktora Narodnog pozorišta RS


Sudar Brisela i Berlina oko obveznica ugrožava evropski pravni poredak | Nova Ekonomija\nEvropska komisija (EK) bi mogla da pokrene proces protiv Nemačke zbog presude ustavnog suda te zemlje, koji je nedavno proglasio otkup nemačkih državnih obveznica putem programa za podsticaj Evropske centralne banke (ECB) "delimično neustavnim".\nAgencija Rojters prenosi da je predsednica EK Ursula fon der Lajen ocnila da presuda Saveznog ustavnog suda Nemačke dovodi u pitanje evrozonu i pravni sistem EU.\n"Trenutno detaljno analiziramo presudu nemačkog ustavnog suda. Razmatramo i sledeće moguće korake, koji uključuju i pokretanje prekršajnog postupka", rekla je fon der Lajen.\nPrekršajni postupci su procedura koji EK može da podnese Evropskom sudu pravde ako smatra da je pojedinačna država članica povredila propise EU, koji naknadno državi članici može da naredi da preinači odluku ili da plati visoke kazne.\nPrethodno je nemački Ustavni sud rekao da su delovi ECB-ovog programa otkupa duga u javnom sektoru neustavni zato što nije predviđen tekstovima ugovora EU, dok je sud u Strazburu odgovorio da je on jedini sud koji može odlučiti da li je neki akt institucije Unije u suprotnosti sa pravom EU.\nFajnenšl tajms je pokretanje prekršajnog postupka nazvao "nuklearnom opcijom" Brisela, a koji bi bio odgovor na "objavu rata" koju je Nemačka uputila evropskom pravnom poretku.\nTaj list podseća da ovo nije prvi prekršajni postupak koji je EK pokrenula protiv države članice zbog odluke nacionalnog suda, obzirom da je 2018. godine uspostavljen presedan postupkom protiv Francuske, kao i da bi buduća odluka više zavisila od politike nego od prava.\nZanimljivo je da bi u ovom slučaju EK tužila Nemačku zbog odluke koju je donelo nezavisno sudstvo, a da su Berlin i Brisel pred sudom zastupali istu stranu.\nPolitiko ocenjuje da odluka nemačkog suda istovremeno podriva autoritet Evropskog suda pravde i ECB, što obe institucije ne smeju da ignorišu, obzirom na uticaj Nemačke kao najmoćnije države Evropske unije.\nDodaje i da bi ceo program otkupa državnih obveznica mogao da propadne, obzirom na veličinu nemačkih finansija.\nNemački sud je rekao da bi Intervencija Evropskog suda pravde narušilo princip proporcionalnosti, temeljnog načela EU, po kojem je evropskim institucijama dozvoljeno da preduzimaju akcije, ali samo pod uslovom da je dokazivo da su opravdane i neophodne.\nPolitiko dodatno navodi i da bi ovim putem mogao da se uspostavi opasan presedan, po kom bi druge države mogle da ignorišu presude Evropskog suda pravde ako se sa njima ne slažu.\nU trenutnoj situaciji, kada se Poljska i Madjarska nalaze u koliziji sa Evropskim sudom pravde oko navodne gušenja demokratskih principa, Nemačko odbijanje može poslužiti kao municija za populističke lidere.\nPoslednjih nedelja, ECB je drastično proširila program kvantitativnog olakšanja putem kupovine obveznica, kako bi ublažila ekonomske posledice pandemije koronavirusa.\nECB je od početka programa 2014. godine kupila više od 2,2 hiljade milijardi evra duga u javnom sektoru da bi zaustavila pad u inflaciju.\nProgram otkupa obveznica je već duže vreme kontroverzan u Nemačkoj, gde kritičari smatraju da je ECB izašla iz okvira mandata, da je ilegalno finansirala vlade i izložila poreske obveznike potencijalnim gubicima.


FK Sarajevo bez trenera obavilo prozivku igrača – Haber.ba\nFK Sarajevo bez trenera obavilo prozivku igrača\nDanas je u Trening Centru Butmir obavljena prozivka igrača FK Sarajevo pred novu sezonu, a već na sljedećem treningu ekipu će predvoditi novi šef stručnog štaba.\nFK Sarajevo - Hayat.b\nFK Sarajevo je još uvijek u potrazi za novim trenerom koji će ekipu voditi u narednoj sezoni.\nNakon odlaska trenera Vinka Marinovića, Dženan Uščuplić je priveo je sezonu kraju, a pred start priprema kluba sa Koševa još uvijek nije imenovan novi trener.\nPrema posljednjim informacijama najbliži klupi je Goran Sablić. Iako je tokom prethodnih dana dosta imena prošlo kao potencijalni kandidat, čini se da je nekadašnji trener Širokog Brijega sada najbliži.\nSarajevo je sezonu završilo kao viceprvak, odnosno drugoplasirana ekipa Premijer lige i osvajač Kupa BiH.\nIgrat će kvalifikacije za Evropsku ligu a nova sezona počinje već sljedećeg mjeseca, prenosi “Hayat“.\nTeme:FK Sarajevo, igrači, prozivka, trener


Prema predpostavkama lekara, virus je najverovatnije sa majke na dete prešao preko placente.\nBeba koja je rođena pre devet dana u Kraljevu sa virusom korone koji joj je prenela majka, i dalje je u kritičnom stanju i nalazi se na intenzivnoj nezi kragujevačkog Univerzitetskog kliničkog centra. Kako je izjavio direktor ove ustanove dr Predrag Sazdanović "stanje deteta je nepromenjeno, neizvesno, i priključeno je na aparate za disanje".\nDevojcica je dobila korona virus od majke, koja nije znala da je pozitivna. Ona je to saznala tek kada je iz Trstenika, gde živi, došla u bolnicu u Kraljevo da se porodi. Bila je asimptomatski nosilac virusa, a koronu je bebi prenela u trudnoći...


Razvijeni inovativni alati za provođenje obuka u sektoru vodnih usluga | Aquasan\nRazvijeni inovativni alati za provođenje obuka u sektoru vodnih usluga\nPrilikom kreiranja i dizajniranja obuka koje Aquasan mreža u BiH pruža zaposlenicima javnih vodovodnih preduzeća i jedinica lokalne samouprave kvaliteta je uvijek na prvom mjestu. Kako bi se to postiglo, pored standarda za kvalitetu, potrebno je postići što je moguće veću interakciju sa sudionicima kroz provođenje praktičnih vježbi u toku obuke, diskusije, analize studija slučaja i sl.\nUz podršku projekta Regionalne mreže za razvoj kapaciteta (RCDN), Udruženje za oblasti voda i zaštite okoliša „Aquasan mreža u BiH“ je u toku 2020. godine razvilo tri seta magnetnih kartica koje će se koristiti za modularni sistem obuka na teme vezane za integrirano upravljanje imovinom i upravljanje otpadnim vodama. Svaki set dizajniran je u saradnji sa Aquasan trenerima koji provode praktični dio obuke, a poslužit će konkretno za vizualizaciju praktičnih vježbi vezanih za teme:\nUgovor o pružanju javnih vodnih usluga,\nProcedure prijenosa stalnih sredstava iz „pomoćne“ knjige u glavnu knjigu stalnih sredstva\nElementi kanalizacione mreže.\nIdeja za izradu ovih inovativnih alata za provođenje obuka rodila se kroz raniju saradnju za Njemačkom asocijacijom za otpadne vode, vode i otpad (DWA) koja u svom radu sa članicama koristi slične alate, koji služe kao podrška trenerima u vizualizaciji procesa prečišćavanja otpadnih voda.\nAquasan treneri su testirali i predstavili izrađene setove kartice, a s nestrpljenjem se očekuje poboljšanje epidemiološke situacije kako bi u toku 2021. godine mogli provesti prve obuke uživo na kojima će moći u punom potencijalu iskoristiti prednost ovih praktičnih alata za edukaciju odraslih.


Postani sponzor - Ekonomska Olimpijada BIH\nZašto podržati Ekonomsku olimpijadu?\nPodrška takmičenju mladih ljudi u znanju pokazuje opredijeljenost Vaše organizacije da bude odgovorna prema svojim korisnicima i klijentima, da bude odgovorna prema društvenoj zajednici i prema razvoju nauke. Ulaganje u nauku pokazuje opredijeljenost za prave vrijednosti i podršku projektima koji imaju lične koristi za brojne pojedince, kao i veliku javnu korist.\nPodrška projektima u kom su korisnici mladi i perspektivni ljudi omogućava Vašoj organizaciji da dobije kontakt sa najperspektivnijim mladim ljudima i budućim liderima na tržištu rada, omogućava Vam da prepoznate talenat koji će kroz 5 godina biti važan za Vašu organizaciju. Također omogućava Vašoj organizaciji da se brendira kao kompanija koja obećava svoje dugoročno prisustvo na našem tržištu i računa na saradnju sa generacijom budućih radnika i preduzetnika.\nKako možete podržati Ekonomsku olimpijadu?\nLiberalni forum predviđa da će inicijalni troškovi za početak organizacije EO biti 50.000,00 KM u novcu i opremi. U svakoj narednoj godini, operativni troškovi će biti značajno niži.\nZato smo pripremili 4 paketa sponzorstva kako bi omogućili organizacijama različite veličine i promotivnih budžeta da podrže ovaj sjajan projekat. Pored novčanih donacija, Liberalni forum poziva i kompanije da doniraju IT opremu i usluge smještaja i keteringa, kako bi nam pomogli u organizaciji ovog sjajnog takmičenja.\nGeneralni pokrovitelj je organizacija ili institucija koja za potrebe organizacije EO donira 15.000,00 KM.\nZlatni sponzori su organizacije ili institucije koje za potrebe organizacije EO doniraju 10.000,00 KM ili više.\nSrebrni sponzori su organizacije ili institucije koje za potrebe organizacije EO doniraju 3.000,00 KM ili više.\nSponzor je organizacija ili institucija koja za potrebe organizacije EO donira 1.000,00 KM ili više.\nO ekonomskoj olimpijadi\nEkonomska olimpijada (EO) projekat je koji je orginalno pokrenut u Češkoj Republici od strane Instituta za ekonomski razvoj (Institut ekonomického vzdělávání – INEV), te je vremenom svoje izdanje dobio i u Mađarskoj i Slovačkoj. Jedno je od najvećih takmičenja za srednjoškolce u ovim državama i predstavlja prestižnu priliku za učenike srednjih škola. U samo nekoliko godina, u takmičenju je učestvovalo više 64.000 učenika, koji su se osim u Češkoj, takmičili i na međunarodnom nivou.\nEO je dizajnirana za učenike dobi od 14 do 20 godina, bez obzira na tip srednje škole koju učenici pohađaju. U Češkoj republici je takmičenje podržano od strane različitih institucija i organizacija, poput Ministarstva obrazovanja, mladih i sporta, Centralne banke Republike Češke, Société Générale, PwC itd.\nEkonomska olimpijada je organizaciono i profesionalno garantirana od strane INEV, a u Bosni i Hercegovini nosilac aktivnosti za realizaciju projekta je Liberalni forum iz Sarajeva. Upravni odbor INEV-a je sačinjen od ekonomista iz Centralne banke i Ekonomskog univerziteta u Pragu. Liberalni forum je za potrebe organizacije i provođenja EO okupio tim istaknutijih ekonomista i istraživača ekonomskih politika u Bosni i Hercegovini.\nDugoročna ambicija INEV-a je da Ekonomska olimpijada postane globalno takmičenje. Trenutno uspostavljaju nova partnerstva i takmičenje raste na međunarodnom nivou. Mi želimo da se na svjetskoj karti nađe i naša zemlja. Ovo je Vaša prilika da podržite organizaciju ovog prestižnog nacionalnog i međunarodnog takmičenja u Bosni i Hercegovini.\nCilj ekonomske olimpijade\nCilj je potaknuti veći interes za ekonomiju među srednjoškolcima radi unapređenja finansijske pismenosti i ekonomskog obrazovanja u zemlji. Međunarodna Ekonomska olimpijada donosi širi koncept međunarodnog takmičenja koje podržava ekonomsko obrazovanje širom svijeta. Također daje priliku da se analiziraju međunarodni podaci i unaprijedi ekonomsko znanje, ali međusobno razumijevanje među zemljama učesnicama.\nNaš cilj nije samo staviti naglasak na važnost ekonomske edukacije i doprinijeti finansijskoj pismenosti i analizi međunarodnih podataka, već inspirirati promjene u obrazovnim sistemima, te motivirati učenike i ojačati međunarodno takmičenje koje će povezati učenike iz različitih krajeva svijeta.\nZahvaljujući međunarodnoj mreži partnerskih organizacija Ekonomske olimpijade, u poziciji smo da prikupimo podatke i provedemo svrsishodno istraživanje koje svaka partnerska organizacija može koristiti za analizu, komunikaciju s medijima, te preporuke vladinim institucijama, školama itd.\nEkonomska olimpijada raste\nTežimo podršci ekonomskog obrazovanja širom svijeta i uspostavi EO u svim zemljama. EO se do sada proširila na Grčku, Slovačku, Mađarsku, Poljsku i Kinu, a Liberalni forum provođenje EO započinje u Bosni i Hercegovini.


“Novogodišnji dar od srca” zaposlenih u Piraeus banci\nServisne informacije (1725)\nčetvrtak, 29. decembar 2016. 13:08h\nPiraeus banka Beograd je drugu godinu zaredom sprovela volontersku akciju „Novogodišnji poklon od srca” u okviru koje su njeni zaposleni prikupili više od 400 kg slatkiša za decu iz socijalno ugroženih porodica i mladim invalidnim licima, u sedam gradova Srbije, među kojima je i Pančevo.\nViše od 170 slatkih paketića podeljeno deci iz socijalno ugroženih porodica i mladim invalidnim licima u sedam gradova, među kojima je i Pančevo Pireus banka\nSlatke pakete su zaposleni lično uručili štićenicima doma za decu sa smetnjama u razvoju “Kolevka” u Subotici, domu za decu i omladinu bez roditeljskog staranja "Spomenak" u Pančevu, kao i Centru za decu ometenu u razvoju u Požarevcu.\nNovogodišnje paketiće dobila su i deca Udruženja ratnih vojnih invalida iz Zrenjanina i mališani iz socijalno ugroženih porodica iz Čačka i Valjeva, kao i đaci lošeg materijalnog stanja iz OŠ “Nata Jeličić” u Šapcu.\nPrikupljanje i podela slatkih paketa je druga akcija zaposlenih uoči novogodišnjih praznika. Njoj je prethodila donacija 50 tona konzervirane hrane Crvenom krstu Srbije, a kako bi se pomoglo ovoj organizaciji da zadovolji potrebe svojih korisnika čiji se broj povećava za vreme zimskih praznika.\nPiraeus banka nastoji da svojim akcijama i donacijama doprinese društvu u kom posluje, kao i da svojim primerom podstakne druge kompanije da se uključe u društveno odgovorne aktivnosti.\nnovogodišnji dar od srca\nPaketići za decu u Školi za osnovno i srednje obrazovanje „Mara Mandić“\nGradonačelnik Pančeva uručio paketiće Udruženju MNRO\nDeci Ivanova uručeni novogodišnji paketići\nU Starčevu počela podela novogodišnjih paketića


LEPOTE RAVNICE I SALAŠA UZ VINO I TAMBURAŠE – Balkan media tim doo\nLEPOTE RAVNICE I SALAŠA UZ VINO I TAMBURAŠE\nPromociji magazina “Balkan travel Vojvodina” u beogradskom hotelu “Metropol Palace” prisustvovao je i Igor Mirović, predsednik Pokrajinske vlade koji je tom prilikom istakao da je: “Vojvodina je neponovljiva, gotovo mistična”\n“I na ovaj originalan način, kroz priče uglednih ljudi, pokazujemo sve ovo što je ona danas. Kada se kaže Vojvodina, onda i neobične zamisli postaju realne, i zbog toga moramo, sa više truda, obogaćivanjem ponude, uvođenjem novih sadržaja, promovisati sve naše potencijale, naročito danas kada sa znatno više optimizma gledamo na budućnost turizma”, dodao je predsednik Pokrajinske vlade koja je uz Turističku organizaciju Vojvodine i Pokrajinski sekretarijat za privredu i turizam i pomogla realizaciju ovog luksuznog dvojezičnog magazina.\nNataša Pavlović, direktorka TO Vojvodine istakla je podatak da se na 188 strana “Balkan travela Vojvodina” nalaze bogato ilustrovane priče o prirodnim lepotama, kulturno-istorijskim znamenitostima i turističkim proizvodima i potencijalima, a prema rečima Olivere Jovićević, urednice emisije “Upitnik”, koja je vodila program na promociji, ovaj magazin predstavlja “poeziju vojvođanske ravnice, njenih salaša, čardi, vojvođanskih domaćina i vojvođanskog načina života.\nBrojne zvanice, između ostalih, Nenad Ivanišević, pokrajinski sekretar za privredu i turizam, Mirsad Muhović, savetnik u amabasadi Bosne i Hercegovine u Srbiji, Milutin Mima Karadžić, glumac, Vesna de Vinča, direktorka kompanije “Miss Yu”, Beti Đorđević, pevačica, Suzana Mančić, autorka TV formata “Suzanin izbor”, uživali su u vinima koja su za ovu priliku obezbedile vinarije “Deurić”, “Atelje Šapat”, “Soul Wine” i “Tatalović”.\nZa sjajnu atmosferu pobrinuli su se “Kovinski bećari” u čijim interpretacijama legendarnih vojvođanskih numera su uživali svi prisutni.\n“Balkan travel” izdaje udruženje Red press, a promociju je realizovala naša agencija “Balkan media tim”.\nFotografije: Petar Đorđević


Intenzivna 24-satna hidratacija za normalnu i suvu kožu. - Weleda\nNaša lagana hidratantna krema za lice pomaže vašoj koži da u sebi sačuva vodu poput kaktusa, održavajući je hidriranom do 24 sata.\nOmogućite žednoj koži lica pojačanu hidrataciju pomoću ovog intenzivnog hidratantnog fluida. Koristi ekstrakt organskog kaktusa opuncija u laganoj formuli, koja ne dovodi do prosijavanja, za hidrataciju u trajanju do 24 sata.\nRezultat je trenutno i dugotrajno hidrirana, osvežena koža, zdravog izgleda - bez prosijavanja lica.\nzaključak: koža je sveža, elastična i negovana ceo dan**


Kultura pamćenja pokolja - slavicnet.com\nrepublika_srpska - 103809 - 18.09.2019 : Nomad Srbija - (0)\nKultura pamćenja pokolja\nNažalost, ovaj pomak se dešava u vrijeme kada sa mnogih strana svjedočimo pokušajima negiranja, izvrtanja (distorzije) Pokolja, umanjivanja broja žrtava i nametanja načina kako Srbi treba da se sjećaju žrtava i posljedica zločina.\nVeć duže vremena, profesori istorije i srpskog jezika i književnosti iz Srpske i Srbije o trošku matičnih država uče se u Jad Vašemu "savremenoj metodologiji" u procesu obrazovanja o Holokaustu koju treba da primjene u obrazovanju naše djece.\nJedan od ključnih postulata "nove metodologije" je potpuno isključenje prikaza i opisa žrtve u trenucima njenog stradanja.\nNakon onoga što smo vidjeli i doživjeli u Starom Brodu, nema dileme da se arhitektonsko rješenje Memorijala u Donjoj Gradini bez ikakve bojazni može povjeriti i mladom Srbinu, umjetniku, nosiocu odlikovanja zasluga za narod Republike Srpske, Novici Motiki.\nOdluku da se memorijalizacija srpskog stradanja u kompleksu logora smrti Jasenovac - Donja Gradina, paradigmi srpskog stradanja, prepusti strancima, može se prepoznati i kao jedan od tri ključna koraka u implementaciji stranog, nametnutog konstrukta kulture sjećanja i pamćenja Pokolja.\nPrvi je korak uvođenje obrazovanja o Holokaustu i "ostalim genocidima" u nastavni proces R. Srpske, drugi je, inostrano kreiranje Memorijala u Donjoj Gradini, i treći, ne manje važan, pokušaj izdvajanja područja Donje Gradine od banjalučke Eparhije i njegovo pripajanje pakračko-slavonskoj Eparhiji.


RTCG - Radio Televizija Crne Gore - Nacionalni javni servis :: Ekonomija :: Mijuškoviću Orden rada\nVUJANOVIĆ URUČIO 15. 12. 2017. 14:50 >> 14:20 0\nMijuškoviću Orden rada\nPredsjednik Crne Gore Filip Vujanović uručio je Oraden rada bivšem predsjedniku Privredne komore Crne Gore (PKCG) Velimiru Mijuškoviću.\nKako je saopšteno iz Vujanovićevog kabineta Orden rada je Mijuškoviću uručen na predlog Privredne komore Crne Gore. Vujanović je tom prilikom podsjetio na bogatu karijeru Mijuškovića i dodao da je PKCG imala zapaženu ulogu u promociji privrednih potencijala Crne Gore u kako je kazao, godinama koje su bile važne i bitne za Crnu Goru.\n"Uspjeli smo da u okviru Privredne komore maksimalno promovišemo vrijednosti ekonomije Crne Gore. Da se pokaže da je ona najbolja porodica naših kompanija i članova i da je najbolji model kroz koji će oni djelovati", kazao je Vujanović.\nOn je kazao da su svi zajednički uspjeli da u okviru PKCG maksimalno promovišu vrijednosti ekonomije Crne Gore.\n"Ovdje je bilo mnogo biznis foruma na predsjedničkom nivou koji su organizovani uz vašu pomoć besprekorno i koji su dali šansu da kompanije koje su tu i ljudi iz biznisa vide što se radi u Crnoj Gori i koja je šansa investicija", saopštio je Vujanović.\nOn smatra da je Mijušković, u jednom teškom vremenu, na sjajan način promovisao ekonomiju Crne Gore i da je PKCG dao jednu apolitičnu dimenziju, što je, kako je ocijenio, jako važno.\nIza Mijuškovića je, prema riječima Vujanovića, bogata i čista karijera i rezultat koji je u svim oblastima bio za poštovanje.\nMijušković je rekao da se sa Vujanovićem poslovno poznaje još od ranije, u vrijeme kad je Vujanović bio predsjednik Vlade.\n"Ja mislim da je to bio jedan najteži period kad je u pitanju ekonomija Crne Gore. Od tada još datira poslovna komunikacija gdje smo radili zajednički na nekim investicijama koje su bile upravo nešto što je trebalo da pomogne snabdijevanju Crne Gore", kazao je Mijušković.\nOn je naveo da mu je drago što je Vujanović, kao čovjek sa najviše državne funkcije, prepoznavao PKCG kao jednu vrlo ozbiljnu i korisnu crnogorsku instituciju.\nMijušković je rekao da Golubović izuzetno poznaje rad i način funkcionisanja komorskog sistema.\n"Siguran sam da će Komora u budućem periodu još više napredovati", zaključio je Mijušković.\nFilip Vujanović PKCG\nUdruživanje kompanija radi većeg izvoza\nCrnogorski proizvodi na dobrom glasu\n12. 01. 2019. 4


Dodeljeni certifikati opštinama sa povoljnim poslovnim okruženjem\nBack PRIVREDA INSTITUCIJE Dodeljeni certifikati opštinama sa povoljnim poslovnim okruženjem\nsreda, 03 jul 2013 11:15\nNa svečanoj ceremoniji, održanoj 28. juna 2013. godine u Domu Narodne skupštine, NALED (Nacionalna alijansa za lokalni ekonomski razvoj) i Ministarstvo finansija i privrede, dodelili su osam certifikata opštinama i gradovima koji su u prethodnom periodu ispunili standarde povoljnog poslovnog okruženja, među kojima su Kovačica, Kragujevac, Kula, Loznica, Nova Varoš, Odžaci, Sombor i Vršac. Kragujevac i Loznica su prvi gradovi u Srbiji koji su po drugi put stekli certifikat.\nTom prilikom se, takođe, diskutovalo na temu kako poboljšati uslove za poslovanje u Srbiji.\nIstaknuto je da certifikat za opštine znači konkurentnost nad drugim lokalnim samoupravama i bolju poziciju na investicionoj mapi, da investitori dobijaju neophodnu predvidivost za planiranje poslovanja, a država može da očekuje pozitivne efekte ne samo kroz veći izvoz i prihod u budžetu već i kroz ravnomerniji razvoj i postizanje ekonomske stabilnosti privlačenjem kvalitetnih investitora dugoročno posvećenih jednom tržištu. Građani od certifikata mogu da očekuju bolje usluge, kao i da će njihove opštine da privuku poslodavce koji će otvoriti sigurna i dobro plaćena radna mesta, veći izbor pri zapošljavanju, bolju socijalnu zaštitu i rast životnog standarda.\nUz predsednika UO NALED-a gospodina Vladana Atanasijevića predstavnicima gradova i opština priznanja je u Skupštini Srbije uručila potpredsednica Vlade zadužena za evropske integracije Suzana Grubješić koja je napomenula da je primena evropskog zakonodavstva, kao jedan od najsloženijih zadataka Srbije na putu ka EU, u rukama lokalnih samouprava koje moraju da imaju kapacitet da ga primene. Oko 60 odsto obavezujućeg evropskog zakonodavstva sprovodi se na nivou lokalnih samouprava, pa u svakoj od opština i gradova u Srbiji treba da se napravi povoljan poslovni ambijent, da se ukidaju korupcija i suvišna birokratija. Takođe je naglašeno da je za uspostavljanje povoljnog poslovnog okruženja u zemlji treba reformisati privredno zakonodavstvo, uravnotežiti regionalni razvoj, razvijati slobodne industrijske zone i doneti transparentne poreske propise.\nUloga lokalnih samouprava u privlačenju investicija je od presudnog značaja budući da su oni prva instanca sa kojima se investitor susreće i kojima treba obezbediti predvidive uslove za poslovanje, potrebne dozvole i ostati dugoročan strateški partner. NALED sprovodi kampanju za promociju investicija koja podstiče svest o tome gde možete i u šta ulagati, razume značaj i suštinu lokalnog ekonomskog razvoja i podstiče ga na različite načine kao što je sprovođenje certifikacije opština, razvoj javno-privatnih partnerstava i podsticanje brownfield investicija na lokalu.\nI ovom prilikom je naglašeno da Srbija ima veliki potencijal za razvoj IT industrije zbog obrazovanih kadrova. Pored izgradnje industrijskih zona neophodno je da se lokalne samouprave okrenu poljoprivredi kao radno intenzivnoj privrednoj grani, koja može da zaposli i radnike i iskoristi zemljište.


Novosti\t24.02.2016 20:56\nU STAMBENIM zgradama u kojima su hodnici čisti, zidovi okrečeni, a u liftovima svira muzika, stanovi će se prodati brže, a kvadrat može čak da bude i malo skuplji. Ipak, zaposleni u agencijama za nekretnine širom grada tvrde da cena u ovim dobro održavanim objektima nikako ne može da bude viša 200-300 evra.\n- To je prevelika cena koju bi neko dao samo za uređene hodnike - kaže Nedeljko Malinović iz agencije za prodaju nekretnina "Legat". - Stan zaista može da bude malo skuplji, ali ne toliko. To bi značilo da za stan od 70 kvadrata morate da platite 21.000 evra više, nego za neki te površine na drugoj lokaciji, ili u zgradi do te.\nMalinović navodi da stan u uređenom objektu može pre da se proda, jer ljudi zaista žele da daju malo više novca ako se hodnici redovno čiste, fasada je renovirana, a liftovi u soliteru novi.\n- Stan u soliteru može da bude savršen, ali džaba ako morate da "preživite" ulazak u njega i prolaz kroz mračne i prljave hodnike - iskren je Malinović.\n- Kupci zato sve gledaju i obavezno se raspituju da li kućni savet zgrade funkcioniše, kako se stanari slažu oko radova koje bi trebalo uraditi.\nI u "Profitimu" se slažu da su u bolje održavanim zgradama stanovi skuplji, ali ne toliko. Navode i da sređenost stambenog objekta najviše utiče na to da se stanovi u njima brže rasprodaju.\nBAŠTA , BIBLIOTEKA I BIOSKOP\nOSIM zgrade u Bulevaru despota Stefana 68b, koja ima biblioteku i bioskop, još neke komšijskom saradnjom "dižu" sebi cenu. Tako su kvadrati skuplji u soliteru u Jurija Gagarina 173, koji ima prelepu baštu, ali i zgrada u istoj ulici na broju 275, sa tablom koja pokazuje datum, temperaturu i vreme.\nNa ceni su stanovi u Bulevaru kralja Aleksandra 420 gde se vrata otvaraju na karticu, ali i soliteri "Šest kaplara" u Bloku 21.\nProsečna cena kvadrata u Novom Sadu ispod hiljadu evraOporavlja se tržište nekretninaПад камата и стабилне цене охрабрили купце становаKako prodati stan za par hiljada EUR višeKako do montažne kuće za 6.000 evraCene zakupa stanova najviše na crnogorskom primorjuIzdavanje stana na dan: Osam dana kao mesečna kirijaRusi kupuju zemlju na području Trebinja, Arapima atraktivno SarajevoКоме треба стан на кредит – сад је прави часStan na kredit nikad jeftiniji - vreme za kupovinuStanovi su i dalje preskupi, kuće niko nećeKriminal i visoki računi obaraju cenu nekretninaKuće na selu po ceni polovnog automobilaCene stanova stabilne, ponuda dobraSlaba kupovna moć zakočila stanogradnjuSavet stručnjaka: Kako da se zaštitite pri kupovini stanaBG na vodi: Planuli stanovi, cenu diktira pogledEnergetski pasoši uvode red u zgradarstvuSedam saveta za kupovinu stana


Humanitarni pozivni turnir „100 basketaša Caribroda za Milicu“ podržao veliki broj ljudi iz javnog života - Promoter akcije muzičar Đorđe Gogov -\nHomesportHumanitarni pozivni turnir „100 basketaša Caribroda za Milicu“ podržao veliki broj ljudi iz javnog života – Promoter akcije muzičar Đorđe Gogov\nHumanitarni pozivni turnir „100 basketaša Caribroda za Milicu“ podržao veliki broj ljudi iz javnog života – Promoter akcije muzičar Đorđe Gogov\nJuly 11, 2018 Aleksandar Todorov sport, vesti 0\nNa košarkaškom igralištu u Sportskom centru „Park“ u Dimitrovgradu u subotu, 14. jula od 17:00 časova biće održan humanitarni pozivni turnir za pomoć u lečenju učenica osnovne škole „Hristo Botev“ Milice Vasov i Miljane Nikolov. Kotizacija po igraču iznosi 500 dinara, dok sama akcija nosi naziv „100 basketaša Caribroda za Milicu“. Promoter ovog humanitarnog događaja je dimitrovgradski muzičar Đorđe Gogov.\nTijana Aleksov, upravitelj fondacije „Zamisli život“ kaže za FAR da je ideja za organizovanje jednog ovakvog humanitarnog događaja potekla od lokalnih rekreativnih basketaša u saradnji sa pomenutom fondacijom. Aleksova je rekla da je akciju podržao veliki broj ljudi, među kojima su sportisti, glumci, predstavnici javnog života, građani. Ona je takođe istakla da će sam humanitarni događaj, nakon sportskog, imati i svoj muzički program, koji će se održati u dimitrovgradskom kafiću „My freedom“, a da će deo prihoda od prodaje biti usmeren u humanitarne svrhe.\nPromoter akcije Đorđe Gogov, bivši sportista, a sada muzičar rekao je za FAR da se, iako više nema ambicije za javnim nastupom, rado odazvao i podržao ovu humanitarnu akciju. Gogov je takođe pozvao sve ljude dobre volje da uzmu učešće u akciji i da na taj način pomognu, koliko su u mogućnosti, da ona bude uspešna.\nSvi humani ljudi mogu pomoći akciju uplatom sredstava na žiro račun fondacije „Zamisli život“ 105-2261860-84.\nHumanitarni turnir „100 basketaša Caribroda za Milicu“ 14. jula u Dimitrovgradu U Dimitrovgradu održana sednica UO Asocijacije sportskih centara Srbije – Dragan Perić za FAR: „Težićemo uspostavljanju regionalne saradnje!“ Opština Dimitrovgrad osvojila drugo mesto i novčanu nagradu u iznosu od 23.000 evra u nagradnoj igri „Uzmi račun i pobedi“ Predsednik opštine Vladica Dimitrov uručio nagrade učenicama generacije završnih razreda škola u Dimitrovgradu\nFondacija Zamisli život\nAbout Aleksandar Todorov\t1563 Articles\n11. Međunarodni studentski festival folklora od 16. do 20. jula u Nišu i u još pet gradova\nBatut: Potvrđeno devet slučajeva groznice Zapadnog Nila\n„Dugme od sedefa“ otvorilo Turneju Slobodne zone u Dimitrovgradu\nJune 7, 2016 Toni Aleksov 0\nProjekcijom filma „Dugme od sedefa“, čileanskog reditelja Patrisija Guzmana, u Narodnoj bibiloteci „Detko Petrov“ u Dimitrovgradu sinoć je počela deseta turneja festivala Slobodna zona. Dimitrovgrad je jedan od 45 gradova širom Srbije u kojima […]


Od „škaljaraca“ uhapšenih u „Durmitoru“ – samo jedan osuđeni - KRIK\nMitar Muratović (foto: krik.rs)\nMitar Muratović, navodni član škaljarskog klana uhapšen u junu 2017. u restoranu „Durmitor“, osuđen je pravosnažno na tri i po godine zatvora zbog nošenja pištolja pošto je presudu potvrdio Apelacioni sud u Beogradu. Milošu Niloviću, koji je bio optužen u istom slučaju, ukinuta je oslobađajuća presuda i naloženo je ponovno suđenje. To je epilog hapšenja desetorice muškaraca, a koje je policija predstavila kao veliku akciju protiv škaljarskog klana.\nPolicija je u junu 2017. upala u beogradski restoran „Durmitor“, a pored stola za kojim su sedeli Muratović i Nilović pronašla je dva pištolja – jedan u torbici, a drugi na pločniku. Tužilaštvo je tvrdilo da je jedan Muratovićev, a drugi Nilovićev pošto je na pištolju pronađen njegov DNK.\nMuratović je, međutim, preuzeo krivicu za oba pištolja tvrdeći da ih je pronašao u šumici u blizini Brankovog mosta i da je taj dan išao u policiju da ih preda. Rekao je da je jedan od pištolja umotao u Nilovićevu majicu zbog čega je na njemu pronađen njegov DNK.\nSud je u julu prošle godine osudio Muratovićeva, a Nilovića oslobodio pošto policajac koji je svedočio nije mogao sa sigurnošću da tvrdi da je Nilović pištolj izvukao iz pojasa i bacio ga na pod.\nApelacioni sud potvrdio je presudu u odnosu na Muratovića, a naložio da se Niloviću sudi ponovo. Ovaj sud utvrdio je da je presuda u delu koji se odnosi na Nilovića nejasna i protivrečna, kao i da je sud propustio da pravilno utvrdi činjenice.\nIako je ovo hapšenje predstavljeno kao velika akcija protiv škaljarskog klana, niko od uhapšenih nije optužen kao pripadnik organizovane kriminalne grupe. Od desetorice uhapšenih, optuženi su samo Nilović i Muratović. Za posedovanje 16 metaka koje je policija pronašla prilikom pretresa stanova bio je optužen i Ilija Zec koji je potpisao sporazum sa tužilaštvom i osuđen je na uslovnu kaznu. Zbog ozbiljnog propusta u istrazi, tužilaštvo nije optužilo Mališu Vućića čiji je DNK takođe pronađen na oružju.\nPolicajac koji je svedočio na sudu ispričao je da je policija imala operativna saznanja da se grupa sprema da počini neko krivično delo, ali da nisu znali šta, te da su odlučili smo da ih pohapse, pa da posle vide šta će da urade.\nInače, škaljarski klan kome su navodno pripadali Nilović i Muratović već šest godina je u sukobu sa kavačkim klanom. Oba klana su poreklom iz Kotora u Crnoj Gori, ali njihovom sukobu su se priključile i druge kriminalne grupe sa Balkana. U mafijaškom ratu do sada je ubijeno oko 50 osoba, a jedna od njih je zamalo bio i Nilović.\nU maju prošle godine naoružani muškarac ušao je u kafić u kom je sedeo Nilović. Napadač je tražio po kafiću, ali je ubrzo odustao. Ubrzo nakon ovoga policija je uhapsila Miloša Miljanovića iz Herceg Novog i on je optužen za pokušaj ubistva.\nInače, sa Nilovićem je tada sedeo i njegov kum bivši žandarm Vojislav Kostić kome se sudi za iznudu u slučaju Havana. U ovom je slučaju bio optužen i Vladimir Popović Pop, vlasnik „Havane“, koji je ubijen u decembru 2018. u Nilovićevom prisustvu. Više o tom slučaju pročitajte ovde.